Πινάκιο - Φρέσκιες ειδήσεις... επί πίνακι!: Έξι προτάσεις από τις εκδόσεις Λιβάνη για "δραπέτευση" στην γνώση και στην φαντασία\nΈξι προτάσεις από τις εκδόσεις Λιβάνη για "δραπέτευση" στην γνώση και στην φαντασία\nΟι εκδόσεις Λιβάνη προτείνουν στους αναγνώστες του Πινακίου υπέροχα βιβλία για τις γιορτές. Πρόκειται για τους εξής τίτλους:\n-Άννα Λάμπρου: Όσα μπορεί να φέρει η αγάπη\n-Χριστίνα Σαββάκη: Ζωή σαν λευκή νύχτα\n-Αθηνά Ζουράρη: Όταν ηχούν τα κύμβαλα\n-Γιάννης Πετρόπουλος: Ζήτημα τιμής\n-Χάρπερ Τομ: Η κάθοδος του Ορφέα\n- Φίτσεκ Σεμπάστιαν,Τσόκος Μίχαελ: Μαθήματα νεκροψίας\nΆννα Λάμπρου: Όσα μπορεί να φέρει η αγάπη\nΗ ηλικία της Φωτεινής, όπως και η δυστυχία της, ήταν μεγάλη. Καταδικασμένη και φυλακισμένη για φόνο, με μόνη επιθυμία να πεθάνει ελεύθερη για να ξαναδεί και να ξαναφιλήσει τους γιους της, αναπολεί ολόκληρη τη ζωή της, τότε που ελεύθερη ζούσε την καθημερινότητά της με τις πολλές στιγμές χαράς, λύπης, ηρεμίας, αλλά και στενοχώριας. Τότε –όταν οι προβληματισμοί της ήταν έντονοι, όπως και οι απογοητεύσεις–, η ελπίδα, τα όνειρά της και η αισιοδοξία της τη βοηθούσαν να νιώθει ευτυχισμένη και έτσι, γενικά, στον απολογισμό της ζωής της αισθανόταν γαλήνια και ικανοποιημένη από όσα ήδη είχε ζήσει. Κάποια μοιραία στιγμή, την ηρεμία και την ευχαρίστηση που αντλούσε από τη ζωή, εντελώς απρόσμενα, τη διαδέχτηκε απέραντη και ατέλειωτη δυστυχία – και η καταδίκη της. Το μεγάλο μυστικό της το πήρε μαζί της, χωρίς να νοιάζεται που η πράξη της προκάλεσε οργή, μίσος και κατηγόριες – αλλά συνάμα αγάπη.\nH Άννα Λάμπρου (Oκτωνιάδη) γεννήθηκε στον Πειραιά το 1941. Aποφοίτησε\nαπό τη Mέση Eμπορική Σχολή Πειραιώς το 1959 και από το Institute of English Language and Literature of Piraeus επίσης το 1959.\nEργάστηκε από το 1960 στην Eλλάδα και στην Aυστραλία σε ναυτιλιακές εταιρείες ως ναυλομεσίτρια, διαχειρίστρια πλοίων, συμπλοιοκτήτρια, οικονομική διευθύντρια. Aποσύρθηκε από την ενεργό δράση το 1992.\nAπό τις Εκδόσεις Λιβάνη κυκλοφορεί επίσης το βιβλίο της Δικαίωμα στην Ευτυχία.\n«∆εν υπάρχει αγάπη χωρίς θυσία. Πιστεύω στον άνθρωπο και στην απέραντη, απόλυτη, ανιδιοτελή αγάπη που µπορεί να δείξει και να νιώσει. Πιστεύω στον άνθρωπο που µπορεί επίσης να νιώσει απόλυτη κακία. Η δύναµη κάθε ανθρώπου συσσωρεύει µέσα του δικαιοσύνη ή αδικία, αγάπη ή µίσος, καλοσύνη\nή κακία. Στο χέρι του καθενός είναι να ακολουθεί τη µοίρα που διαλέγει για να φτάσει στον αποτροπιασµό ή στον έπαινό του».\nΑθήνα 2013*Σειρά: ΕΛΛΗΝΙΚΗ ΛΟΓΟΤΕΧΝΙΑ*Σελίδες: 300:*Τιμή: 9,90 € (με ΦΠΑ)\nΧριστίνα Σαββάκη: Ζωή σαν λευκή νύχτα\n«Φεύγει. Κι είμαι έτοιμη να φύγω κι εγώ. Για πάντα. Το όνειρο τελειώνει. Ο εφιάλτης ξαναρχίζει. Είμαι η Λευκή Θαλασσινού. Είμαι δεκαεπτά χρονών. Είμαι μόνη στην έναστρη νύχτα... Μόλις έχω κάνει έρωτα για πρώτη φορά στη ζωή μου. Με τον άντρα της ζωής μου. Με τον άντρα μιας άλλης».\n«Η Λευκή ονειρευόταν. Η Μπλανς μόνο βιώνει. Η Λευκή έζησε και πέθανε για τον απόλυτο έρωτα. Η Μπλανς αναδύθηκε από τις στάχτες της Λευκής μόνο σαν σώμα, που ζει για να δοκιμάζει, για να συλλέγει εμπειρίες, για να γεύεται καθετί καινούριο και ακραίο...»\nΑκραίο που ενσαρκώνουν άντρες φλερτάροντας μαζί της μα και με την καταστροφή. Ακραίο που ενσαρκώνει η ίδια προσπαθώντας να βρει τις ισορροπίες της. Όμως, γίνεται μέλλον χωρίς παρελθόν;\nΑπό τη Θάσο στο Παρίσι κι από τη γαλλική επαρχία πίσω στη Θάσο, σε μια πορεία που σημαδεύεται στο ξεκίνημα και στην ολοκλήρωσή της από έναν ερωτικό χορό, παρακολουθούμε την πολυκύμαντη ζωή της Λευκής. Η αναγέννηση μιας γυναίκας, οι πληγές του έρωτα, η καινούρια αρχή.\nΗ Χριστίνα Σαββάκη γεννήθηκε στη Ρόδο. Σπούδασε ψυχολογία στη Γαλλία,\nόπου και εξειδικεύτηκε με μεταπτυχιακές σπουδές στην κλινική ψυχολογία παιδιού, εφήβου και ενηλίκου. Επίσης απέκτησε κατάρτιση στις τεχνικές της εικαστικής ψυχοθεραπείας και της δημιουργικής γραφής. Από το 2000 ζει στη Ρόδο, όπου διατηρούσε για πολλά χρόνια ιδιωτικό γραφείο και παράλληλα παρείχε ψυχολογική στήριξη σε άτομα με αναπηρία και τις οικογένειές τους, ενώ σήμερα εργάζεται στην ψυχιατρική κλινική του Γενικού Νοσοκομείου Ρόδου. Είναι παντρεμένη και μητέρα δύο κοριτσιών.\nΑθήνα 2013 – Σειρά: ΕΛΛΗΝΙΚΗ ΛΟΓΟΤΕΧΝΙΑ – Σελίδες: 351 - Τιμή: € 13,80 (με ΦΠΑ)\nΑθηνά Ζουράρη: Όταν ηχούν τα κύμβαλα\nΗ ζωή όλων θα ανατραπεί, όταν τη μέρα της 17ης Νοεμβρίου 1974 η μικρή Όλγα με τον εύθραυστο ψυχισμό θα παρερμηνεύσει ένα συμβάν στο οποίο γίνεται μάρτυρας εντελώς τυχαία. Αμέσως αυτό θα γονιμοποιήσει ανεξέλεγκτα συναισθήματα, που θα την εγκλωβίσουν σε μια δική της, νοσηρή πραγματικότητα. Θα περπατήσει έτσι στα μονοπάτια της εκδίκησης, παρασύροντας όσους βρίσκονται στο δρόμο της. Κανείς δε θα μπορεί να ξεφύγει από αυτό τον εφιάλτη, αφού κανείς δε γνωρίζει ποιος κρύβεται πίσω του. Κι όμως, υπάρχει κάτι που πρέπει να ανακαλύψουν για να σωθούν. Θα τα καταφέρουν πριν να είναι αργά;\n«Κάτι συνέβη έτσι ξαφνικά, λες και φύσηξε μανιασμένος αέρας και σκόρπισε το μεταξένιο σύννεφο που τύλιγε την καθεμιά τους, χρόνια τώρα. Σαν από ήχο ενός κύμβαλου, έσπασε η ηρεμία και η σιωπή. Θαρρείς και κομματιάστηκε ένας τεράστιος καθρέφτης. Είδαν τι κρυβόταν πίσω του και τρόμαξαν. Μάτωσαν από πόνο και αγανάκτηση. Ο αέναος χρόνος κλείστηκε μέσα σε λίγες στιγμές, φτιάχνοντας μια σύνθεση από θύτες και θύματα συγχρόνως. Όταν καταλάγιασε ο κουρνιαχτός, για ένα πράγμα ήταν σίγουρες, πως ό,τι κι αν ακολουθήσεις, συναίσθημα ή λογική, θα πληγώσεις και θα πληγωθείς, αλλά με μια μικρή διαφορά: επειδή η λογική δεν είναι πάντα προς ίδιον όφελος, ίσως πληγώνει λιγότερο».\n«Αυτό το βιβλίο το αφιερώνω στα παιδιά με το μελαγχολικό βλέμμα. Κάποια στιγμή με περίσσια ευκολία τα βυθίσαμε στη θλίψη. Αργότερα, με την ίδια ευκολία, τους ζητήσαμε και συγνώμη. Τα παιδιά όμως είναι πολύ έξυπνα. Συγχωρούν, αλλά δεν ξεχνούν».\nΗ Αθηνά Ζουράρη γεννήθηκε στο Ηράκλειο Κρήτης, όπου ζει τα τελευταία χρόνια. Επικοινωνία με τη συγγραφέα: athinazourari@hotmail.com\nΑθήνα 2013*Σειρά: ΕΛΛΗΝΙΚΗ ΛΟΓΟΤΕΧΝΙΑ*Σελίδες: 317 *Τιμή: 14,00 € (με ΦΠΑ)\nΓιάννης Πετρόπουλος: Ζήτημα τιμής\n«Η Ιζαμπέλα έλεγε πως ο έρωτας γίνεται πιο τυραννικός με την απουσία του αγαπημένου προσώπου, δεν ξεπέφτει με την καθημερινή τριβή, την αναγκαστική επαφή και το βούλιαγμα του κρεβατιού. “Αρχίζω να καταλαβαίνω\nτην Πηνελόπη”, έλεγε και γαντζωνόταν πάνω μου σαν τον κισσό, χωρίς να ρωτήσει πότε θα ξαναφύγω. Το ήξερε. Είχε ερωτευτεί κάποιον που ήταν όπου γης πατρίς, που αγαπούσε τον κίνδυνο όσο τίποτα και του άρεσε ν' ακούει τα βαριά και τα συριστικά σύμφωνα των ανθρώπων σε όλα τα σημεία της γης και να διαβάζει τους ποιητές».\nΟ Γιάννης Πετρόπουλος γεννήθηκε στη Θηριόπετρα Αριδαίας. Ζει και εργάζεται στα Γιαννιτσά Πέλλας. Είναι εκπαιδευτικός. Πρωτοεμφανίστηκε στα γράμματα με ένα διήγημα στον τόμο Είκοσι και μία ιστορίες (1996), στον οποίο μετείχαν πρωτοεμφανιζόμενοι συγγραφείς που είχαν λάβει μέρος στο λογοτεχνικό διαγωνισμό του περιοδικού Elle. Ακολούθησαν τα μυθιστορήματα: Η Μυρωδιά της Μπαρούτης (2001), Βραβείο Γυναικείας Λογοτεχνικής Συντροφιάς 1999. Το Ιδεόγραμμα του Έρωτα (2002). Ο Ανδρέας, ο Αριστείδης, η Αθηνά και ο Κυριάκος (2006). Bohème (2009).\nΑθήνα 2013 – Σειρά: ΕΛΛΗΝΙΚΗ ΛΟΓΟΤΕΧΝΙΑ – Σελίδες: 398\nΤιμή: € 14,80 (με ΦΠΑ)\nΧάρπερ Τομ: Η κάθοδος του Ορφέα\nΑθήνα, 389 π.Χ. Ο Αθηναίος Πλάτωνας, δέκα χρόνια μετά την εκτέλεση του Σωκράτη, εγκαταλείπει την Αθήνα με προορισμό την Κάτω Ιταλία αναζητώντας το φίλο του Αγάθωνα, που έκανε το ίδιο ταξίδι πριν από αυτόν με σκοπό να αποκτήσει ένα πολύτιμο σύγγραμμα αδιευκρίνιστου περιεχομένου. Ο Αθηναίος φιλόσοφος θα ακολουθήσει τα ίχνη του φίλου του, όμως σε κάθε βήμα του νιώθει πιο μακριά από την αλήθεια. Από την Αυλή του τυράννου των Συρακουσών έως τη μύηση στα πυθαγόρεια μυστήρια, ο Πλάτωνας καλείται κάθε φορά να ξετυλίξει το νήμα μιας αναζήτησης στα πιο χθόνια βάθη της γνώσης, προσπαθώντας να βρει τον Αγάθωνα.\nΔεν κατέγραψα ποτέ τις απαντήσεις στα σημαντικότερα μυστήρια, και ούτε σκοπεύω να το κάνω ποτέ… Αυτή θα είναι η απάντησή του όταν επιστρέψει στην Αθήνα από το ταξίδι του στην Ιταλία…\nΣήμερα ο Τζόνα, μετά από σχεδόν δυόμισι χιλιάδες χρόνια, καλείται να ακολουθήσει την ίδια διαδρομή με τον Αθηναίο φιλόσοφο, αναζητώντας τη γυναίκα του Λίλι, αρχαιολόγο, που εξαφανίστηκε μυστηριωδώς κατά τη διάρκεια μιας ανασκαφής στη Νότια Ιταλία. Σύντομα ο Τζόνα πρόκειται να συνειδητοποιήσει ότι το ταξίδι που ανοίγεται μπροστά του για να ανακαλύψει τι συνέβη στη Λίλι είναι σκοτεινό, μυστηριώδες και σπαρμένο με θανάσιμους κινδύνους…\nΦαντάσου την κατάστασή μας κάπως έτσι: Υπάρχει μια σπηλιά. Είναι γεμάτη ανθρώπους με λαιμαριές και αλυσίδες… Πίσω τους καίει μια φωτιά που δε βλέπουν… Το μόνο που βλέπουν οι έγκλειστοι είναι οι σκιές που πέφτουν στο τοίχωμα της σπηλιάς… Πιστεύουν ότι οι σκιές είναι η πραγματικότητα… Τι γίνεται όμως αν ένας τους διαφύγει;\nΟ Τομ Χάρπερ γεννήθηκε στη Γερμανία και σπούδασε μεσαιωνική ιστορία στο Πανεπιστήμιο της Οξφόρδης. Από πολύ νεαρή ηλικία ασχολήθηκε με τη συγγραφή. Έχει γράψει δέκα μυθιστορήματα, μεταξύ των οποίων Ο Τάφος του Αχιλλέα, Το Βιβλίο των Μυστικών, Η Κρύπτη του Λαζάρου, Η Πολιορκία των Ουρανών και Τα Μυστικά των Νεκρών, που κυκλοφορούν επίσης από τις εκδόσεις Λιβάνη.\nΈχει διατελέσει πρόεδρος της Ένωσης Συγγραφέων Αστυνομικών Μυθιστορημάτων, ενώ τα βιβλία του έχουν μεταφραστεί σε είκοσι γλώσσες παγκοσμίως. Ζει στο Γιορκ με τη γυναίκα του και τους δύο γιους τους.\nΓια περισσότερες πληροφορίες, επισκεφθείτε την ιστοσελίδα www.tom-harper.co.uk.\nΜετάφραση από τα αγγλικά: ΧΡΙΣΤΙΑΝΝΑ ΕΛ. ΣΑΚΕΛΛΑΡΟΠΟΥΛΟΥ\nΤιμή: € 15,90 (με ΦΠΑ)\nΦίτσεκ Σεμπάστιαν,Τσόκος Μίχαελ: Μαθήματα νεκροψίας\nΟ ιατροδικαστής Πάουλ Χέρτσφελντ, ειδικός στα βίαια εγκλήματα, βρίσκει στο κρανίο ενός φρικτά κακοποιημένου πτώματος τον αριθμό τηλεφώνου της κόρης του. Η Χάνα έχει απαχθεί και για τον Χέρτσφελντ ξεκινά ένα διεστραμμένο κυνήγι. Γιατί ο ψυχοπαθής απαγωγέας έχει ετοιμάσει άλλο ένα πτώμα με στοιχεία στο νησί Χέλγκολαντ. Μα ο Χέρτσφελντ δεν μπορεί να φτάσει στις πληροφορίες και να κερδίσει τον αγώνα ενάντια στο χρόνο: το νησί\nέχει αποκοπεί από την ηπειρωτική χώρα εξαιτίας ενός τυφώνα και έχει εκκενωθεί από τους κατοίκους του. Ανάμεσα στους λίγους ανθρώπους που παραμένουν στο νησί είναι η σχεδιάστρια κόμικ Λίντα, η οποία έχει βρει τον νεκρό στην ακτή. Απελπισμένος, ο Χέρτσφελντ προσπαθεί να την πείσει να διεξαγάγει τη νεκροψία ακολουθώντας τις οδηγίες του τηλεφωνικά. Μα η Λίντα δεν έχει αγγίξει ποτέ νυστέρι, πόσο μάλλον για να κάνει νεκροψία... Ωστόσο σύντομα καταλαβαίνει ότι η ζωή του κοριτσιού που έχει πέσει θύμα απαγωγής δεν είναι η μόνη που βρίσκεται σε κίνδυνο...\n«Έντερ! Έντερ!» Η Λίντα άρχισε να τριγυρίζει στο καθιστικό σαν σε αργή κίνηση... Θα προτιμούσε να βάλει τις φωνές και να βγει τρέχοντας από το σπίτι... Βοήθεια! Αυτή η γυναίκα χρειάζεται βοήθεια... Γκρίζα μαλλιά, στρογγυλό πρόσωπο. Όπως στη φωτογραφία της κάψουλας.\nΟ Σεμπάστιαν Φίτσεκ γεννήθηκε το 1971 στο Βερολίνο και είναι γνωστός ως ο κατεξοχήν σταρ των ψυχολογικών θρίλερ στη Γερμανία έχοντας γράψει ως τώρα επτά bestsellers, μεταξύ των οποίων είναι τα Der Augensammler και Der Augenjäger. Έργα του έχουν μεταφραστεί σε είκοσι τέσσερις γλώσσες, ενώ το τρίτο του μυθιστόρημα, Das Kind, έγινε ταινία με διεθνή διανομή. Μπορείτε να έρθετε σε επαφή με το συγγραφέα στην ηλεκτρονική διεύθυνση fitzek@sebastianfitzek.de, www.sebastianfitzek.de\nή στο www.facebook.com/sebastianfitzek.de.\nΟ Μίχαελ Τσόκος γεννήθηκε το 1967 στο Κίελο και διευθύνει το Ινστιτούτο Ιατροδικαστικής του πανεπιστημίου Charité και το Δημόσιο Ινστιτούτο Δικαστικής και Κοινωνικής Ιατρικής στο Βερολίνο. Είναι ο πιο γνωστός ιατροδικαστής στη Γερμανία και εργάζεται ενεργά ως ειδικός τόσο στη Γερμανία όσο και στο εξωτερικό, όπως για τον ΟΗΕ, στην αναγνώριση θυμάτων άμαχου πληθυσμού σε εμπόλεμες περιοχές. Ο Μίχαελ Τσόκος παρουσιάζει ιατροδικαστική εκπομπή στο κανάλι του National Geographic. Οι εντυπωσιακές συλλογές περιπτώσεων που έχει συγγράψει, όπως το Dem Tod auf der Spur και το Der Totenleser, έχουν γίνει bestsellers.\nΜετάφραση από τα γερμανικά: ΧΡΥΣΑ ΜΠΑΝΙΑ\nΤιμή: € 12,50 (με ΦΠΑ)\nΑναρτήθηκε από Λευτέρης Θεοδωρακόπουλος στις 6:08 μ.μ.\nΕτικέτες Λιβάνης βιβλία, politismos


Ακυρώνεται η μαθητική παρέλαση της Θεσσαλονίκης λόγω εθνικού πένθους | Apotypomata\nΑκυρώνεται η μαθητική παρέλαση της Θεσσαλονίκης λόγω εθνικού πένθους\nΔεν θα πραγματοποιηθεί τελικά η μαθητική παρέλαση στη Θεσσαλονίκη για την 28η Οκτωβρίου λόγω του εθνικού πένθους για τον θάνατο της Φώφης Γεννηματά.\nΣύμφωνα με πληροφορίες, σε συνέχεια της απόφασης του πρωθυπουργού να κηρυχθεί η Τετάρτη εθνικό πένθος για τον θάνατο της Φώφης Γεννηματά, το Υπουργείο Εσωτερικών προχωρά στην ακύρωση της μαθητικής παρέλασης στον δήμο Θεσσαλονίκης, καθώς συμπίπτει την ίδια ημέρα.\nΟι μαθητικές παρελάσεις στους υπόλοιπους δήμους της Θεσσαλονίκης, όπως και της χώρας, που πραγματοποιούνται ανήμερα της 28ης Οκτωβρίου, θα διεξαχθούν κανονικά.\nΥπενθυμίζεται ότι παραδοσιακά για τον εορτασμό της επετείου του «Όχι», στη συμπρωτεύουσα η μαθητική παρέλαση γίνεται στις 27 Οκτωβρίου και η στρατιωτική ανήμερα της εθνικής εορτής, στις 28 Οκτωβρίου.\nΗ κηδεία της προέδρου του Κινήματος Αλλαγής θα τελεστεί με τιμές εν ενεργεία υπουργού και δημοσία δαπάνη, έπειτα από απόφαση του υπουργού Εσωτερικών Μάκη Βορίδη.\nΤην Τετάρτη, η σορός της θα εκτεθεί σε λαϊκό προσκύνημα στις 10:00 στη Μητρόπολη Αθηνών μέχρι τις 14:00. Θα ακολουθήσει η εξόδιος ακολουθία και η ταφή της στο Α’ Νεκροταφείο.\nΟ Κυριάκος Μητσοτάκης και η πρόεδρος της Δημοκρατίας Κατερίνα Σακελλαροπούλου, ακύρωσαν το πρόγραμμά τους για τις επόμενες μέρες λόγω της τραγικής απώλειας της προέδρου του ΚΙΝΑΛ.\nΗ Φώφη Γεννηματά είχε εισαχθεί στο νοσοκομείο «Ευαγγελισμός» στις 11 Οκτωβρίου με συμπτώματα ατελούς ειλεού έπειτα από υποτροπή που παρουσίασε στη μάχη που έδινε με τον καρκίνο εδώ και χρόνια.\nΓια δύο εβδομάδες, η πρόεδρος του ΚΙΝΑΛ πάλεψε με τον καρκίνο στον «Ευαγγελισμό» και στάθηκε σαν μαχήτρια μέχρι το τέλος, ωστόσο η κατάστασή της επιδεινώθηκε και υπέστη ηπατικό σοκ.


Displaying items by tag: φεστιβάλ\nΠαλιότερες σπουδές πάνω σε αφηρημένες συνθέσεις. Με σειρά εμφάνισης:\nΗ κύρια έμπνευση πίσω από αυτόν τον πίνακα ήταν η δολοφονία ενός 15χρονου μαθητή (του Αλέξη Γρηγορόπουλου) από έναν ειδικό φρουρό στην Αθήνα το Δεκέμβρη του 2008, μια δολοφονία που ξεκίνησε έναν τεράστιο όγκο διαδηλώσεων ενάντια στην αστυνομική βία. Ο πίνακας συμμετείχε στο React Festival το 2009 στη Σύρο.\nΜια πολύ απλή εικόνα (με σχεδόν χαρακτήρα σπουδής και δοκιμών) που επεδίωκε με τη περιορισμένη χρωματική κλίμακα (μαύρο, κόκκινο, ασημί) να αποκτήσει ένα πιο "συμβολικό" χαρακτήρα. Ο πίνακας συμμετείχε στο React Festival στη Σύρο.\nΠρόκειται για ακόμη μία δοκιμή, παρεμφερή με την παραπάνω σύνθεση. Η αρχική μου πρόθεση ήταν να δημιουργήσω έναν γεωμετρικό πίνακα παρόμοιο με τη Σύνθεση με τα ιπτάμενα τετράγωνα πιο πάνω, μόνο που θα χρησιμοποιούσα ψυχρά αντί για θερμά χρώματα και αποκόμματα εφημερίδων στη θέση των τετραγώνων. Τελείωσα την εικόνα με μια κάπως εξπρεσιονιστική /χειρονομιακή χρήση του κόκκινου.\nΆτιτλο (La revolution)\nΚι εδώ μπορεί κάποιος να βρει την ίδια ενασχόληση, το ίδιο ενδιαφέρον με τις λέξεις και το νόημα του (σε μια πιο ενστικτώδη, αυθόρμητη γραφή και αποτέλεσμα). Ο πίνακας αποτελεί φυσικά μέρος δοκιμών.\nΤο παλιότερο έργο εδώ το οποίο είναι κατεστραμμένο και το μόνο που έχει μείνει είναι η φωτογραφία. Το μέγεθος του ήταν σχετικά μεγάλο (1.5x1m) και είχε δημιουργηθεί με πλαστικό χρώμα και κολλάζ από εφημερίδες σε χαρτόνι.\nΜια αφηρημένη αναπαράσταση του ηλιοβασιλέματος στην Οία στην Σαντορίνη. Ο πίνακας ανήκει σε ιδιωτική συλλογή.\nΣχέδια με αντιφασιστικό (και αντιναζιστικό) θέμα. Τα περισσότερα ασχολούνται με τους νεοναζί της ΧΑ.\nΈνα animation για να ένα μικρό μεσαιωνικό παραμύθι που μιλά για ένα χαμένο βασίλειο, βασιλιάδες και δράκους και έναν κόσμο που επιτέλους ξυπνά...\nΈχει γίνει με το flash και βασίζεται στο ομώνυμο 4σέλιδο κόμικ του 2010\nΜπορείτε να δείτε το κόμικ στη gallery κάτω (ή να διαβάσετε περισσότερα για αυτό εδώ)\nΤο "Μια φορά κι έναν καιρό" συμμετείχε στο Animasyros 6.0 (2013) και στο διήμερο εκδηλώσεων με θέμα "Αφιέρωμα στην επική φαντασία: Έλληνες δημιουργοί", από τον ανεξάρτητο χώρο προβολής Cinemarian (Αθήνα, μάρτιος 2015)\nΗ μονοσέλιδη αυτή ιστορία μιλά για ένα αγόρι που ζει σε μια ξένη χώρα.\nΣχεδίασα το κόμικ αυτό για να το στείλω στον κόμικ διαγωνισμό "European Union and citizenship" (Ευρωπαϊκή Ένωση και Ιθαγένεια, 2008-2009).\nΤο χρώμα έχει γίνει με νερομπογιές και τέμπερες.\nΙούνιος 2012: Η Ιθαγένεια παρουσιάστηκε στο Αντιφασιστικό Φεστιβάλ που πραγματοποιήθηκε στη Σύρο στις 7-11 Ιουνίου.


kozan.gr: Τα «φαντάζομαι, υπό μορφή «καρφιών», του Λ. Μαλούτα, προς το δήμο Κοζάνης και την Περιφέρεια Δ. Μακεδονία με αφορμή τα δημοσιεύματα γύρω από τη σιδηροδρομική Εγνατία | Καθημερινή ενημέρωση για την Kοζάνη από το 2001 -- Κοζανη Κοζάνης Κοζανη kozani kozanh kozanhs KOZANI Πτολεμαίδα ΠΤΟΛΕΜΑΙΔΑ Eordaia Εορδαία\nkozan.gr: Τα «φαντάζομαι, υπό μορφή «καρφιών», του Λ. Μαλούτα, προς το δήμο Κοζάνης και την Περιφέρεια Δ. Μακεδονία με αφορμή τα δημοσιεύματα γύρω από τη σιδηροδρομική Εγνατία\n18 Μαΐου 2018 - 10:19 ΠΜ 5 Σχόλια\nΤα «φαντάζομαι, υπό μορφή «καρφιών», του Λ. Μαλούτα, προς το δήμο Κοζάνης και την Περιφέρεια Δ. Μακεδονία με αφορμή τα δημοσιεύματα γύρω από τη σιδηροδρομική Εγνατία\nΔιαβάστε τι γράφει στην προσωπική του σελίδα στο facebook¨»\nΑνώνυμος - Μάιος 18th, 2018 at 11:42\nφαντάζομαι, Λάζαρε, ότι θεωρείς το έργο σημαντικό, ε;\nΑνώνυμος - Μάιος 18th, 2018 at 12:01\nΕγνατία από τον χώρο των ορυχείων; Μα τόσο άσχετος;\nΠάλι γύρα θα κάνουμε από το Αμύνταιο και την Έδεσσα; Έλεος…\nΑνώνυμος - Μάιος 18th, 2018 at 14:46\nΔΕΝ ΘΕΛΩ ΝΑ ΠΙΣΤΕΨΩ ΟΤΙ ΟΙ ΙΘΥΝΟΝΤΕΣ ΕΝΩΟΥΝ ΤΗΝ ΔΙΑΔΡΟΜΗ ΔΙΑ ΜΕΣΟΥ ΤΟΥ ΑΜΥΝΤΑΙΟΥ ??\nΑνώνυμος - Μάιος 18th, 2018 at 15:35\nΕίναι γνωστό ότι για τα επόμενα 20 χρόνια δεν υπάρχει καμία προβλέψη ένταξης της γραμμής Κοζάνης -Καλαμπακας και προς\nΈτσι λένε οι Αρμόδιοι Υπηρεσιακοί , που ξέρουν καλύτερα από\nΤους πολιτικούς που συνεχώς ψεύδονται!!!\nΑΣ ΜΑΣ ΠΗ ΚΆΠΟΙΟΣ : ΥΠΑΡΧΕΙ ΜΕΛΕΤΗ ΒΙΩΣΙΜΟΤΗΤΣ ΤΗΣ ΣΙΔ.ΓΡΑΜΜΗΣ\nΠΡΟΣ ΗΓΟΥΜΕΝΊΤΣΑ ???? Η ΕΙΝΑΙ ΑΣΥΜΦΟΡΗ ???\nΔΕΝ ΕΙΝΑΙ ΟΙΚΟΝΟΜΙΚΟΤΕΡΟ ΝΑ ΟΔΕΎΟΥΝ ΤΑ ΤΡΑΙΝΑ ΑΠΟ ΘΕΣΣΑΛΟΝΙΚΗ ΚΑΤΕΥΘΕΙΑΝ ΠΡΟΣ ΤΗΝ ΚΕΝΤΡΙΚΗ ΚΑΙ ΑΝΑΤΟΛΙΚΗ ΕΥΡΩΠΗ ???????\nΑνώνυμος - Μάιος 18th, 2018 at 15:36\nΑσύμφορη η γραμμή προς Ηγουμενίτσα !!!\nΠλήθος τούνελ τεράστιο κόστος !!!\n« Kozan.gr: Χύτρα Ειδήσεων: Ξεκινούν περιοδείες στα χωριά οι σύμβουλοι της παράταξης του Λ. Μαλούτα\nΝέα Δημοκρατία: Πολιτική Ακαδημία Στελεχών, σε Κοζάνη και Φλώρινα, την Κυριακή 20 Μαΐου »


Τίτλοι τέλους για Ελένη Φουρέϊρα και Αλμπέρτο Μποτία; Τα νυχτοπερπατήματα του ποδοσφαιριστή και οι άγριοι καυγάδες με την τραγουδίστρια - News - Youweekly\nNews 25.08.2017 12:23\nΚαι μπορεί οι δυο τους να φωτογραφήθηκαν ευτυχισμένοι κι ερωτευμένοι στις κοινές τους διακοπές, που ήταν οι πρώτες όμως ξέρουν καλά ότι η πιθανή αναχώρηση του Μποτία για το εξωτερικό θα είναι ίσως και το τέλος της σχέσης τους, κάτι που πάγωσε τα χαμόγελα λίγο μετά την επιστροφή τους. διαβάστε παρακάτω...\nΝαι μεν οι δυο τους είναι μαζί και ερωτευμένοι, όμως η τραγουδίστρια είναι ενήμερη για διάφορα νυχτοπερπατήματα του Μποτία, για τα οποία μάλιστα έχουν καυγαδίσει άγρια κατ'επανάληψη.\nΟ Στέλιος Ρόκκος μας συστήνει την 17χρονη κόρη του και δεν φαντάζεστε πόσο κούκλα είναι!\n«Την χαστούκισε και μετά…» Η ανατριχιαστική ιστορία από το παρελθόν της Ζωής Λάσκαρη που ήρθε στο φως της δημοσιότητας\nΠιο αποκαλυπτική από ποτέ η σύντροφος του Γιάννη Σπαλιάρα! Το καυτό κολλητό ροζ φόρεμα και η σeξι πόζα της Ζωής Τζάνη που έβαλε φωτιά στο Instagram!


Κινδυνεύει να μείνει χωρίς αστυνομικό τμήμα • EpirusPost • Ειδήσεις, Ιωάννινα, Άρτα, Πρέβεζα, Θεσπρωτία\nΚινδυνεύει να μείνει χωρίς αστυνομικό τμήμα\nΤα προβλήματα που αντιμετωπίζει η Πάργα είναι πολλά. Σ’ αυτά τείνει να προστεθεί ένα ακόμη καθώς απειλείται να μείνει χωρίς αστυνομικό τμήμα. Στο πλαίσιο αναδιάρθρωσης των αστυνομικών υπηρεσιών, φαίνεται ότι εξετάζεται σοβαρά αυτό το ενδεχόμενο, με αποτέλεσμα την έκδηλη ανησυχία των κατοίκων.\nΤο ζήτημα συζήτησε ο Δήμαρχος Πάργας Αθανάσιος Λιόλιος με τον Γενικό Γραμματέα του Υπουργείου Δημόσιας Τάξης και σε μία ύστατη προσπάθεια να τον πείσει για την αναγκαιότητα συνέχισης της λειτουργίας του αστυνομικού τμήματος, πρότεινε την παραχώρηση ακινήτου του Δήμου για τη στέγασή του.\nΚατά τη συνάντηση ο Δήμαρχος Πάργας τόνισε ιδιαίτερα την αναγκαιότητα παραμονής του Αστυνομικού Tμήματος Πάργας και σε δήλωσή του αναφέρει: «Η επαρκής αστυνόμευση αφορά τόσο την κοινωνία όσο και την οικονομία του Δήμου Πάργας.\nΗ Πάργα είναι, ένας Διεθνής, ελκυστικός και ταυτόχρονα ασφαλής τουριστικός προορισμός. Είναι απαραίτητο να λάβουμε τα μέτρα μας και να κάνουμε ότι περνάει από το χέρι μας ώστε να αποφύγουμε δυσάρεστες και αρνητικές συνέπειες. Το πλεονέκτημα του τουρισμού πρέπει να το διαφυλάξουμε και να το αξιοποιήσουμε στο έπακρο. Είμαστε ένας τόπος ασφαλής και φιλόξενος και έτσι πρέπει να παραμείνουμε».


ΕΝΤΥΠΩΣΙΑΚΟΣ ΔΙΑΛΟΓΟΣ ΤΟΥ ΤΣΙΠΡΑ ΜΕ ΤΟΝ ΓΙΑΝ ΦΑΜΠΡ\nΤΙ ΠΡΟΒΛΗΜΑΤΙΖΕΙ ΤΟΝ ΔΗΜΗΤΡΗ ΜΑΡΔΑ;\nΤΟ ΓΕΛΙΟ ΣΚΟΤΩΝΕΙ ΥΠΕΡΟΧΑ\n«Σκοτώνουμε με το γέλιο, όχι με την οργή»\nΤΟ ΨΕΜΑ ΣΑΣ ΚΑΙ Η ΑΛΗΘΕΙΑ ΜΑΣ\nΜαξίμ Γκόρκι, Γεννήθηκε σαν σήμερα 28 Μαρτίου 1868 από φτωχούς γονείς, στην πόλη Νίζνι Νόβγκοροντ.\nΓΙΑ ΠΡΩΤΗ ΦΟΡΑ ΣΤΗΝ ΙΣΤΟΡΙΑ Η ΕΞΟΥΣΙΑ ΣΤΑ ΧΕΡΙΑ ΤΟΥ ΠΡΟΛΕΤΑΡΙΑΤΟΥ\nΣαν σήμερα, 28 Μαρτίου 1871, για πρώτη φορά στην Ιστορία της ανθρωπότητας η κρατική εξουσία πέρασε, αν και για σύντομο χρονικό διάστημα, στα χέρια του προλεταριάτου, της πιο πρωτοπόρας, της μοναδικής μέχρι το τέλος επαναστατικής τάξης της καπιταλιστικής κοινωνίας. Η Κομμούνα του Παρισιού ήταν γεγονός. «Το Παρίσι των εργατών με την Κομμούνα του θα γιορτάζεται πάντα σαν δοξασμένος προάγγελος μιας νέας κοινωνίας. Τους μάρτυρές της τους έχει κλείσει μέσα στη μεγάλη της καρδιά η εργατική τάξη. Τους εξολοθρευτές της τους κάρφωσε κιόλας η Ιστορία στον πάσσαλο της ατίμωσης απ' όπου δεν μπορούν να τους λυτρώσουν μήτε όλες οι προσευχές των παπάδων τους» (Καρλ Μαρξ, «Ο εμφύλιος πόλεμος στη Γαλλία»).\nΕΡΧΕΤΑΙ Η ΑΝΑΣΤΑΣΗ!\nΕΡΧΟΝΤΑΙ ΕΔΩ ΚΑΙ ΜΑΣ ΤΡΩΝΕ ΤΙΣ ΘΕΣΕΙΣ ΑΣΤΡΟΝΑΥΤΩΝ\nΣτη φωτογραφία ο κύριος με το μουστάκι είναι ο Σύριος αστροναύτης Faris σε αποστολή με την τότε Σοβιετική Ένωση. Σήμερα είναι πρόσφυγας στην Τουρκία. Καλά που δεν ήρθε εδώ να μας φάει, καμία θέση Έλληνα αστροναύτη.\n«Ιστορικά, τα πιο τρομερά πράγματα -πόλεμος, γενοκτονία, δουλεία- προέκυψαν όχι από την ανυπακοή αλλά από την υπακοή».\nΗ ΗΛΙΘΙΟΤΗΤΑ ΔΕΝ ΕΧΕΙ ΟΡΙΑ\n«Η διαφορά ανάμεσα στην ηλιθιότητα και στην ευφυΐα είναι ότι η δεύτερη έχει όρια». Άλμπερτ Αϊνστάιν. Γεννήθηκε σαν σήμερα 14 Μαρτίου 1879\nΟ ΡΟΛΟΣ ΤΩΝ ΓΥΝΑΙΚΩΝ ΣΤΗΝ ΠΑΡΑΚΜΗ ΤΟΥ ΚΑΠΙΤΑΛΙΣΜΟΥ\n«Ο σύγχρονος καπιταλισμός ενώ εκμεταλλεύεται χωρίς φραγμούς τις γυναίκες στη βιομηχανία με εξοντωτικούς ρυθμούς στο μέτρο που η εργασία τους παράγει όφελος, διώχνει από αυτή τις περιττές που δεν μπορεί να απασχολήσει, με την εντολή να γίνουν εξαρτώμενα μέλη από τους άντρες μισθωτούς, ώστε ο ίδιος να απαλλάσσεται από τη συνολική πληρωμή των μισθών ή των επιδομάτων ανεργίας, και ταυτοχρόνως τις καλεί να επιτελέσουν το καθήκον τους γεννώντας πλούσια εφεδρεία για τις αυξανόμενες ανάγκες των σφαγείων του ιμπεριαλιστικού πολέμου. Αυτή είναι η αντίληψη του σύγχρονου καπιταλισμού σε ακραία παρακμή ή φασισμού, για το ρόλο των γυναικών».\nΤΟ «ΙΕΡΟ» ΤΗΣ ΚΑΠΙΤΑΛΙΣΤΙΚΗΣ ΙΔΙΟΚΤΗΣΙΑΣ\n«...δεν μπορεί να υπάρξει εξωτερική πολιτική στηριγμένη στα δίκαια των λαών, όταν στην εσωτερική πολιτική, το όποιο κόμμα, όσους ύμνους και να ψάλλει στο σοσιαλισμό, υπηρετεί την εκμετάλλευση ανθρώπου από άνθρωπο, όταν δηλαδή σέβεται και υπερασπίζει το «ιερό» της καπιταλιστικής ιδιοκτησίας στα μέσα παραγωγής».\nΔΙΑΙΣΘΑΝΕΤΑΙ ΚΑΠΟΙΟΣ ΟΤΑΝ ΓΝΩΡΙΖΕΙ\n«Η διαίσθηση δεν είναι τίποτε περισσότερο και τίποτε λιγότερο από αναγνώριση».\nΔΕΝ ΥΠΑΡΧΟΥΝ ΑΠΟΚΛΕΙΣΤΙΚΕΣ ΛΥΣΕΙΣ\n«Όπως ο προσεκτικός έμπορος αποφεύγει να δεσμεύσει όλο του το κεφάλαιο σε ένα μέρος, έτσι συμβουλεύει μάλλον και η βιοσοφία να μην προσδοκά κανείς κάθε ικανοποίηση από μία και μόνη επιδίωξη».\nΕΥΦΥΪΑ ΔΕΝ ΣΗΜΑΙΝΕΙ ΜΟΝΟ ΙΚΑΝΟΤΗΤΑ ΛΟΓΙΚΗΣ ΣΚΕΨΗΣ\n«Ευφυΐα δεν σημαίνει μόνο ικανότητα λογικής σκέψης, είναι και η ικανότητα ανεύρεσης σχετικού υλικού στη μνήμη, αλλά και η επίταση της προσοχής όποτε χρειάζεται».\nΑΝΑΚΑΛΥΨΕ ΤΟ ΕΥΚΟΛΟ ΠΡΟΒΛΗΜΑ\n«Αν δεν μπορείς να λύσεις ένα πρόβλημα, τότε σίγουρα υπάρχει κάποιο ευκολότερο που μπορείς να λύσεις: ανακάλυψε το»\nΟΙ ΜΟΧΘΗΡΕΣ ΣΚΕΨΕΙΣ ΟΔΗΓΟΥΝ ΣΤΗ ΖΗΛΙΑ\n«Η φυσική ζήλια είναι ταυτόχρονα αποτέλεσμα της φαντασίας και της κρίσης που εκφέρουμε για τον εαυτό μας. Αποδίδουμε στον αντίζηλο τις μοχθηρές σκέψεις που είχαμε σε παρόμοιες συνθήκες».\nΕΝΤΥΠΩΣΙΑΚΟΣ ΔΙΑΛΟΓΟΣ ΤΟΥ ΤΣΙΠΡΑ ΜΕ ΤΟΝ ΓΙΑΝ ΦΑΜΠΡ...\nΓΙΑ ΠΡΩΤΗ ΦΟΡΑ ΣΤΗΝ ΙΣΤΟΡΙΑ Η ΕΞΟΥΣΙΑ ΣΤΑ ΧΕΡΙΑ ΤΟ...\nΟ ΡΟΛΟΣ ΤΩΝ ΓΥΝΑΙΚΩΝ ΣΤΗΝ ΠΑΡΑΚΜΗ ΤΟΥ ΚΑΠΙΤΑΛΙΣΜΟΥ...


Λ. Φάτου: «Η Ε.Ε. πρέπει να συγκεκριμενοποιήσει την ευρωατλαντική προοπτική των Δ. Βαλκανίων»\n01/12/2018 - 15:56\nΤα 100 χρόνια της Μεγάλης Ένωσης όλων των Ρουμάνων από όλες τις ρουμανικές ιστορικές επαρχίες γιορτάζει η ρουμανική πρεσβεία στην Αθήνα. Το σύγχρονο ρουμανικό κράτος ιδρύθηκε την 1η Δεκεμβρίου του 1918 και αντιπροσωπεύει τη σημαντικότερη πολιτική στιγμή του παραδουνάβιου αυτού έθνους.\nΓια το λόγο αυτό, ο πρέσβης της Ρουμανίας στην Αθήνα και πρύτανης των ξένων πρεσβειών στην Ελλάδα κ. Λουτσιάν Φάτου παρέθεσε εχθές το απόγευμα δεξίωση ανοιχτής πόρτας. Πλήθος καλεσμένων έδωσε το παρόν από το διπλωματικό σώμα, τη στρατιωτική ελληνική ηγεσία και τους ξένους στρατιωτικούς ακολούθους. Παραβρέθηκαν επίσης προσωπικότητες από την ελληνική ακαδημαϊκή κοινότητα, τα μέσα ενημέρωσης καθώς και μέλη της ρουμανικής κοινότητας.\nΜε την ευκαιρία της επετείου της συμπλήρωσης των 100 χρόνων, ο κ. Λουτσιάν Φάτου, μιλώντας στο zougla.gr, θέλησε να στείλει ένα μήνυμα ενότητας και αλληλεγγύης σε όλους τους Ρουμάνους και τους Έλληνες.\n«Χαίρομαι που έχουμε στην Ελλάδα μια σταθερή ρουμανική κοινότητα η οποία είναι ενσωματωμένη και απολαμβάνει την υποστήριξη από τις ελληνικές αρχές. Οι δεσμοί μεταξύ της Ρουμανίας και της Ελλάδας βασίζονται σε κοινές ιστορικές στιγμές. Χαίρομαι που πολλοί Έλληνες σπούδασαν στη Ρουμανία. Χαίρομαι που ένα εκατομμύριο Ρουμάνοι συμπολίτες μου κάθε χρόνο επιλέγουν να περάσουν τις διακοπές τους στην Ελλάδα. Η χώρα σας αποτελεί για την Ρουμανία έναν από τους βασικότερους εταίρους σε διμερές πλαίσιο, σε περιφερειακό και σε ευρωπαϊκό επίπεδο».\nΗ Ρουμανία θα αναλάβει από την 1η Ιανουαρίου του 2019 την Προεδρία του Συμβουλίου της Ε.Ε.. Όπως τόνισε ο κ. Λουτσιάν Φάτου βασικότερος στόχος της χώρας του είναι να διατηρηθεί η συνοχή μεταξύ των χωρών μελών της Ε.Ε.: «Αναλαμβάνοντας την προεδρία μας δίνετε η ευκαιρία να αναδείξουμε το βαθύ φιλοευρωπαϊκό όραμα της Ρουμανίας που συμβάλει στην επανεκκίνηση του ευρωπαϊκού σχεδίου. Σημαντικό ρόλο στη διαμόρφωση του κοινού μας μέλλοντος θα είναι η 6η Σύνοδος Κορυφής που θα γίνει στο Σιμπίου το Μάϊο του 2019».\nΚαθώς όμως η Ρουμανία ετοιμάζεται να αναλάβει το πρώτο εξάμηνο του 2019 την προεδρία της Ε.Ε., οι εξελίξεις στα Βαλκάνια φαίνονται να είναι μεγάλες και πολλές. Έτσι στο ερώτημα που θέσαμε για το πώς βλέπει η Ρουμανία τις εστίες έντασης στη συγκεκριμένη περιοχή και ποιος θα μπορούσε να είναι ο ρόλος της στο επόμενο εξάμηνο ο κ. Λουτσιάν Φάτου, απάντησε ότι η περιοχή των Δυτικών Βαλκανίων χαρακτηρίζεται από εντάσεις και κινδύνους λόγω των παλιών πληγών.\nΑποτέλεσμα αυτών είναι η αύξηση των εθνικιστικών κινημάτων και η συνεχής παραπληροφόρηση:\n«Υπάρχει ανάγκη για αυξημένες προσπάθειες, τόσο σε εσωτερικό επίπεδο όσο και σε σχέση με την ΕΕ, έτσι ώστε η περιοχή να μπορεί να συγκεκριμενοποιήσει την ευρωπαϊκή και ευρωατλαντική προοπτική των Δυτικών Βαλκανίων. Ένα θετικό παράδειγμα είναι η πρόσφατη συμφωνία που επιτεύχθηκε μεταξύ Αθήνας και Σκοπίων για να ξεπεραστεί η διαφωνία στο θέμα του ονόματος. Αυτό είναι ένα παράδειγμα οραματικού γεγονότος για μια βιώσιμη ειρήνη στα Βαλκάνια.\nΘεωρούμε ότι η ΕΕ θα πρέπει επίσης να δώσει μεγαλύτερη προσοχή και να συνεργάζεται στενά με τις χώρες της περιοχής, στον τομέα της ενέργειας, των μεταφορών και της ψηφιοποίησης. Αυτά φέρνουν την ευημερία των κρατών και, εμμέσως, την ανθεκτικότητά τους.\nΗ Ρουμανία θα έχει ως στόχο, κατά τη διάρκεια της Προεδρίας του Συμβουλίου της ΕΕ, να δώσει προτεραιότητα στα ζητήματα των Δυτικών Βαλκανίων, στο πλαίσιο των συνεχών προκλήσεων για την ασφάλεια στην περιοχή. Μια συγκεκριμένη σκέψη επίσης που προωθεί ενεργά η Ρουμανία, είναι η πρωτοβουλία της Πολιτικής των Τριών Θαλασσών που συγκεντρώνει τα 12 κράτη μέλη της ΕΕ που βρίσκονται μεταξύ της Αδριατικής, της Βαλτικής και της Μαύρης Θάλασσας».


Ερώτηση για το κουπόνι SFBB - ADSLgr.com Community Forum\nΘέμα: Ερώτηση για το κουπόνι SFBB\n28-06-20, 20:22 Ερώτηση για το κουπόνι SFBB #1\nΈχω μια απορία σχετικά με τα κουπόνια sfbb. Μάλλον είναι λίγο αυτονόητη η απάντηση στο ερώτημα αλλά επειδή δεν βρήκα σχετικό FAQ που να το λέει αποφάσισα να ρωτήσω εδώ.\nΛοιπόν η μάνα μου είναι κάτοχος 2 γραμμών. Ας πούμε ότι οι γραμμές είναι η Α και η Β.\nΓια την γραμμή Α πήρε κουπόνι και η διαδικασία ολοκληρώθηκε για αυτή στο έπακρον.\nΘέλει όμως να βάλει για την γραμμή Β FTTH αλλά δεύτερο κουπόνι δεν δικαιούται.\nΓίνεται να εκδώσει ο πατέρας μου κουπόνι και να μπει η επιδότηση στη γραμμή Β την ώρα που ο πατέρας μου δεν είναι κάτοχος της γραμμής?\nΑν όχι, (που μάλλον δεν θα γίνεται) τότε μπορεί να αλλαχθούν τα στοιχεία της γραμμής Α και να πάνε στο πατέρα μου, να εκδώσει κουπόνι στο όνομα του για την γραμμή Α και μετά η μάνα μου να μπορέσει να πάρει για την γραμμή Β?\nΞέρω λίγο χαζή η ερώτηση μου αλλά είπα να ρωτήσω μιας και δεν βρήκα απάντηση για το τι ακριβώς ισχύει.\n29-06-20, 09:02 Απάντηση: Ερώτηση για το κουπόνι SFBB #2\nΔεν θέλετε να αλλάξετε τα στοιχεία της γραμμής B και να βγάλει εκεί κουπόνι ?\n29-06-20, 14:19 Απάντηση: Ερώτηση για το κουπόνι SFBB #3\nΌχι γιατί είναι σε επιχείρηση που ανήκει στην μαμά μου.\nOK ρώτησα στο 13888 και δεν μπορεί να γίνει τίποτα από όλα αυτά που λέω. Μόνο αυτό που λέει ο Iris07 γίνεται.


O A13 επεξεργαστής στο οικονομικότερο iPhone SE κερδίζει τα περισσότερα και ακριβότερα Android smartphones - AppleWorldHellas\nΑρκετά χρόνια πριν τα chips της Apple ξεκίνησαν να κερδίζουν και μάλιστα με άνεση τα αντίστοιχα chips που είναι διαθέσιμα για Android ναυαρχίδες. Πλέον το $399 iPhone SE στην καρδιά του έχει έναν πανίσχυρο επεξεργαστή που είναι πιο ανεπτυγμένος ακόμη και από αντίστοιχους Android smartphones που κοστίζουν πάνω από $1000. Πώς είναι όμως κάτι τέτοιο δυνατό;\nO Α13 Bionic επεξεργαστής της Apple δεν είναι μόνο γρηγορότερος άλλα έχει χρησιμοποιηθεί πιο ευρέως από οποιοδήποτε άλλο Android chip.\n“H Apple χρησιμοποιεί των Α13 Bionic στην 2020 έκδοση του iPhone SE και ξεπερνάει τον Snapdragon 865 σχεδόν από κάθε άποψη” έγραψε χαρακτηριστικά ο γνωστός Android blogger Jerry Hildenbrand του Android Central ενώ πρόσθεσε “αυτό το γεγονός είναι πολύ σπουδαία υπόθεση για μια σειρά από λόγους”.\n“Το A13 chip είναι δυνατότερο από τον Snapdragon 865 σε καθημερινή χρήση σε κάθε δυνατή κατηγορία” ανέφερε ο Hildenbrand.\nΟ A13 Bionic επεξεργαστής όπως και ο 865 Snapdragon της Qualcomm είναι αρχιτεκτονικής 7nm και έρχεται με ενσωματωμένη ARM CPU, mobile GPU, NCP για μηχανική μάθηση, ISP για την λειτουργία της κάμερας και μια σειρά από μηχανές ασφαλείας, ήχου και βίντεο σε ένα “System on a Chip.”\nΠαρά τις προσπάθειες όμως της Qualcomm ο Snapdragon 865 συνεχίζει να μένει πίσω από το καλύτερο chip της Apple και ειδικά σε ότι έχει να κάνει με την CPU και GPU ισχύ. Αυτό το γεγονός εξάλλου έκανε την Qualcomm να διαφημίζει τις 5G δυνατότητες του δικού της chip και όχι κάτι άλλο…\nΒέβαια το 2020 δεν είναι η καλύτερη χρονιά για να κάνεις διαφήμιση και να στηρίζεις το marketing σου στο 5G. Θα χρειαστεί κάποιος χρόνος πριν το 5G γίνει διαθέσιμο ευρέως στις αγορές. Ειδικά για του καταναλωτές που επιθυμούν μια budget συσκευή το 5G προσφέρει μια χειρότερη αυτονομία στην συσκευή τους καθώς και πιο ακριβά πλάνα στους παρόχους τηλεφωνίας.\nΑπό την άλλη ένα γρήγορο, μοντέρνο chip με ανεπτυγμένα χαρακτηριστικά στον τομέα του CPU και GPU φέρνει δύο μεγάλα πλεονεκτήματα σε αυτούς τους χρήστες. Αρχικά καλύτερες αποδόσεις συνολικά ή όπως αναφέρει χαρακτηριστικά ο Hildenbrand “θα καταλάβεις πόσο καλά αποδίδει το iPhone SE όταν το χρησιμοποιήσεις και το πιάσεις στα χέρια σου.”\nΕπιπλέον προσθέτει “τα πάντα σε ένα μοντέρνο smartphone από την πλοήγηση στο διαδίκτυο μέχρι και τις αποδόσεις της κάμερας αλλά ακόμη και σε εφαρμογές επαυξημένης πραγματικότητας έχει να κάνει με τον επεξεργαστή. Πρέπει να μπορείς να έχεις υψηλά νούμερα αποδόσεων αν θέλεις η συσκευή να είναι γρήγορη. Το $399 iPhone SE μπορεί να κάνει αυτά τα πράγματα γρηγορότερα από το νέο $899 OnePlus 8 Pro ή το $1000 Samsung Galaxy S20+.”\nΈνα δεύτερο πλεονέκτημα του να έχεις σε μια συσκευή το νεότερο chip της Apple είναι το γεγονός πως έχεις την ασφάλεια ότι η Apple θα συνεχίσει να υποστηρίζει αυτή την συσκευή για πολλά χρόνια ακόμη με αναβαθμίσεις λογισμικού. Δεν είναι τυχαίο πως το iOS 13 είναι συμβατό με το iPhone 6s που έκανε το ντεμπούτο του πίσω το 2015. Στην αντίπερα όχθη στο Android κάτι τέτοιο δεν συμβαίνει σε καμία περίπτωση και οι αναβαθμίσεις στην καλύτερη μιας συσκευής είναι για 2 χρόνια.\nΑυτό το γεγονός επίσης δίνει μεγαλύτερη αξία στο iPhone SE συνολικά σαν συσκευή σε σύγκριση με Android συσκευές με τα ίδια χρήματα ή ακόμη και ακριβότερες.\nΤο Android Central τονίζει πως για όλους τους παραπάνω λόγους είναι πολύ σημαντικό η Google να καταφέρει να δημιουργήσει τα δικά της chips για τα smartphone της.\nΗ αλήθεια είναι πως η Google προσπάθησε να σχεδιάσει μέρος ενός εγκεφάλου μιας mobile συσκευής. Πίσω το 2017 είχε δημιουργήσει ένα ISP για ανεπτυγμένη δυνατότητα λήψεων της κάμερας που χρησιμοποιήθηκε από τα Pixel smartphones. Το πρόβλημα ήταν πως αν και η κάμερα με αυτό τον τρόπο ήταν το καλύτερο χαρακτηριστικό για να εστιάσει κάποιος πάρα αυτά δεν αρκούσε για τους περισσότερους καταναλωτές.\nΗ μόνη Pixel συσκευή που πούλησε ικανοποιητικά το 2019 ήταν το Pixel 3a….\nΕπίσης η προσπάθεια της Samsung να δημιουργήσει το δικό της Exypnos chip δεν στέφθηκε με επιτυχία σε καμία περίπτωση και παρά το γεγονός πως ο Κορεατικός κολοσσός είχε επενδύσει πάρα πολλά πάνω σε αυτό το project.\nΜια δεκαετία πριν οι Android fans είχε προβλέψει πως η Apple θα είχε πολύ δύσκολο έργο στο να ανταγωνιστεί απέναντι σε όλους τους hardware κατασκευαστές που συνεργαζόντουσαν με το Android. Μάλιστα ως παράδειγμα χρησιμοποιούσαν τους Windows PC κατασκευαστές που παρουσίαζαν νέα Intel CPUs γρηγορότερα από ότι η Apple έκανε με τα PowerPC chips. Ακόμη και όταν η Apple έκανε την αλλαγή στα Macs με τα Intel chips το 2006 συχνά είχε το μειονέκτημα στην κυκλοφορία Macs με επιδόσεις υψηλές αλλά και δελεαστική τιμή.\nΤελικά η πρόβλεψη ότι κάτι τέτοιο θα συνέβαινε στην Apple και στις mobile συσκευές δεν θα συνέβαινε ποτέ. Η επιτυχία της Apple εδώ την έκανε να επενδύσει τα κέρδη της πιο επιθετικά στην δημιουργία και σχεδιασμό mobile επεξεργαστών.\nΗ Apple επίσης έχει ένα ακόμη μεγάλο πλεονέκτημα. To πρώτο A4 chip παρουσιάστηκε από τον Steve Jobs στο iPad το 2010. Ενσωματώθηκε στο iPhone 4 αργότερα εκείνο τον χρόνο και παράλληλα έκανε και την είσοδο του στο Apple TV.\nH χρήση των chips της Apple σε πολλαπλές συσκευές όπως του A8 στο HomePod κάνει την εταιρεία να βγάζει τα μέγιστα σε αξία από την δουλειά που κάνει πάνω σε αυτά και τις επενδύσεις. Αυτό είναι ένα χαρακτηριστικό που κανένας άλλος Android κατασκευαστής δεν το έχει καταφέρει μέχρι και σήμερα.\nPrevious articleMessenger Rooms | Έρχεται η νέα εφαρμογή βιντεοκλήσεων της Facebook\nNext articleH Apple μειώνει τις παραγγελίες των 5G επερχόμενων iPhones φοβούμενη την επικείμενη παγκόσμια οικονομική κρίση;


Εμφάνιση άρθρων βάσει ετικέτας: HBO\nΠαρασκευή, 12 Ιανουαρίου 2018 09:32\nOι λάτρεις του Game Of Thrones θα λατρέψουν αυτό το ξενοδοχείο…\nΠοιος θα ήθελε να κοιμάται κάτω από την εποπτεία ενός White Walker; Ποιος ή ποια θα ήθελε να πίνει το… παγωμένο ποτό δίπλα στον Σιδηρούν Θρόνο, παρατηρώντας τα οικόσημα των Stark και των Τargaryen;\nΕάν ξοδευτείτε λίγο παραπάνω και επισκεφτείτε το Lapland Hotels Snow Village στη Φινλανδία θα παγώσετε, αλλά θα αποζημιωθείτε από τα θεματικά δωμάτια που δημιούργησε η HBO σε συνεργασία με τον ξενοδοχειακό όμιλο, μετά την επιτυχημένη και πιο γνωστή σειρά του πλανήτη Game Of Thrones.\nTo Αεροδρόμιο του Μπέλφαστ επηρεάστηκε από το Game Of Thrones και μετονομάζεται σε Westeros\nΩστόσο, οι θερμοκρασίες στο ξενοδοχείο για να διατηρούνται τα διάφορα γλυπτά σε του πάγου σε καλή κατάσταση, επιτρέπουν στους επισκέπτες να διανυκτερεύουν στα δωμάτια για μια μόνο νύχτα. Οι ξεχωριστές καμπίνες ξύλινων σπιτιών παρέχουν ζεστά καταλύματα που επιτρέπουν διαμονή περισσότερων ημερών στους επισκέπτες, χωρίς τον κίνδυνο υποθερμίας…\nΟ λευκός οδοιπόρος σας... παρακολουθεί\nΠάρτε μεγαλύτερη γεύση, προτού κάποιος/α αποφασίσει να κάνει ένα ταξίδι ζωής…\nΟι δράκοι δεν... βγάζουν φωτιά\nΤhe Winter has come...\nΣε εξαιρετικές τοποθεσίες όπως το Ντουμπρόβνικ και η Σεβίλλη γυρίστηκαν πολλές σκηνές της πιο δημοφιλούς τηλεοπτικής σειράς στα χρονικά, Game Of Thrones.\nΗ αλήθεια είναι ότι όταν ταξιδεύετε σε μία χώρα παρακινήστε από τον πολιτισμό και την ιστορία της. Όμως για κάποιες επιλογές σας επηρεαστήκατε από την τηλεόραση και το διαδίκτυο…\nΟ Κιτ Χάρινγκτον και η Λέσλι Ρόουζ του Game of Thrones στις Σπέτσες\nΣκεφτείτε για παράδειγμα την ταινία EuroTrip. Προώθησε ευρεία ευρωπαϊκά στερεότυπα, ενθαρρύνοντας τους νέους να γυρίσουν την Ευρώπη για μια καλοκαιρινή περιπέτεια πριν από το κολέγιο. Σίγουρα πολλοί παρακινήθηκαν. Χώρες όπως η Ισπανία ήταν πάντα περιζήτητοι προορισμοί, ωστόσο κανείς δεν μπορεί να παρακάμψει το γεγονός ότι ορισμένα ευρωπαϊκά μέρη έχουν γίνει πιο δημοφιλή μετά την έναρξη της σειράς Game Of Thrones του HBO.\nΜια έκθεση του Tripadvisor δείχνει ότι μετά τα γυρίσματα σε συγκεκριμένα, οι ντόπιοι είδαν εκπληκτική αύξηση του τουριστικού ενδιαφέροντος κατά 120%.\nΔείτε παρακάτω ποια μέρη φιλοξένησαν τους Stark και άλλους πρωταγωνιστές της σειράς:\nReal Alcázar Palace-Σεβίλλη, Ισπανία\nΕδώ γυρίστηκαν οι σκηνές για τον Οίκο του Dorne. Το Alcázar είναι φημισμένο ισπανικό παλάτι που συμπεριελήφθη στα μνημεία Πολιτιστικής Κληρονομιάς της Unesco το 1987. Περιέχει στοιχεία από την αραβική περίοδο μέχρι την Αναγέννηση.\nKlis Fortress- Δαλματία, Κροατία\nΗ Δαλματία είναι ιστορική περιοχή της ανατολικής Αδριατικής. Στη σειρά η περιοχή παρουσιάστηκε ως η πόλη Mereen με σκηνές της Daenerys Targaryen. Στην πραγματικότητα αυτό το οχυρό χτίστηκε από τους Ιλλύριους. Αργότερα χρησιμοποιήθηκε από Κροάτες ιππότες και εν συνεχεία επεκτάθηκε σε οχυρό κατά τη διάρκεια των οθωμανικών πολέμων.\nBallintoy Harbour in County Antrim, Βόρεια Ιρλανδία\nΕδώ γυρίστηκαν οι σκηνές για τα Σιδερένια νησιά με την Γιάρα Γκρέιτζοϊ. Πρόκειται για ένα ήρεμο λιμάνι με το ψαροχώρι που ονομάζεται Ballintoy.\nVatnajökull National Park, Iσλανδία\nΉρθε η σειρά για το περίφημο Τείχος. Το μοναδικό μέρος που αντιστέκεται στους λευκούς οδοιπόρους. Στην πραγματικότητα το πάρκο είναι ένα από τα μεγαλύτερα σε όλη την Ευρώπη. Λόγω των κλιματικών αλλαγών, αν επιθυμείτε να το επισκεφτείτε να είστε προετοιμασμένοι για το ψύχος ή να επιλέξετε πιο ζεστή ημέρα.\nΤο Ντουμπρόβνικ και ειδικά η παλαιά πόλη έχει ανακηρυχθεί μνημείο Παγκόσμιας Κληρονομιάς της Unesco από το 1979. To τοπίο θυμίζει έντονα το περίφημο King’s Landing. Εδώ έγιναν γυρίσματα για την βασίλισσα Cercei…\nΤρίτη, 18 Ιουλίου 2017 12:42\nΟ τουρισμός απογειώνεται στα μέρη όπου γυρίζεται το Game of Thrones\nΤο Game of Thrones επέστρεψε στις οθόνες, μαζί και το ντελίριο εκατομμυρίων ανθρώπων ανά τον κόσμο για την τηλεοπτική σειρά-φαινόμενο. Αν σας φανεί παράξενο γιατί εμείς ως ένα ταξιδιωτικό διαδραστικό site ασχολούμαστε με την επιτυχία της HBO, διαβάζοντας τις παρακάτω γραμμές θα μας... δικαιολογήσετε!\nΠοιος γνωρίζει ότι η αύξηση των τουριστικών αφίξεων στα μέρη όπου γίνονται γυρίσματα της δημοφιλούς σειράς είναι εντυπωσιακή; Η Hotels.com, η οποία λόγω και της παγκόσμιας πρεμιέρας της 7ης σεζόν, πραγματοποίησε έρευνα στην οποία κατέγραψε εκτόξευση των αναζητήσεων για προορισμούς που παρουσιάζονται μέσα από τη σειρά, την οποία παρακολουθούν συστηματικά, σύμφωνα με στοιχεία από το 2016, περισσότεροι από 23 εκατ. τηλεθεατές.\nΟι προορισμοί αυτοί είναι η Ισλανδία, η Ισπανία, η Κροατία και η Β. Ιρλανδία.\nΗ Ισλανδία, η οποία διαθέτει το πιο αντιπροσωπευτικό τοπίο της σειράς, το οποίο στην ταινία αναφέρεται ως Beyond the Wall, έχει τη μεγαλύτερη αύξηση αναζητήσεων, άνω του 285%, από το 2014, όταν ξεκίνησε η παγκόσμια μανία με τη σειρά.\nΗ ανοδική τάση συνεχίζεται και αυτή τη χρονιά, με αύξηση 30% σε σχέση με πέρυσι.\nΑύξηση παρατηρείται ακόμα σε πολλούς προορισμούς της Κροατίας, που αποτελεί άλλον έναν βασικό προορισμό των γυρισμάτων, όπως η αρχαία πόλη Σπλίτ στις δαλματικές ακτές (+120%). Η λιγότερο γνωστή πόλη Sibenik σημειώνει αύξηση 60%.\nΟι αναζητήσεις για Σεβίλλη (στην ταινία Dorne) είναι αυξημένες κατά 145%\nΤο Μπέλφαστ, το οποίο περιλαμβάνεται σχεδόν σε όλες τις σεζόν της σειράς, παρουσιάζει αύξηση 120%.\nMην χάσετε: O γκουρού των ταξιδιών προτείνει...


Ένας ομογενής Καστελλοριζιός υποψήφιος για δήμαρχος του Περθ στην Αυστραλία | NewsNowgr.com\nΈνας ομογενής Καστελλοριζιός υποψήφιος για δήμαρχος του Περθ στην Αυστραλία\nΆρχισε σαν φημολογία τους τελευταίους μήνες, σιγά-σιγά όμως άρχισε να λαμβάνει υπόσταση και εγκυρότητα. Ο πασίγνωστος ομογενής αθλητικός δημοσιογράφος και παρουσιαστής Βασίλης Ζεμπιλάς θα είναι ένας από τους υποψηφίους για δήμαρχος του Περθ.\nH ανακοίνωση του Βασίλη Ζεμπιλά στα ενημερωτικά μέσα τις πολιτείας έβαλε τελεία στις φήμες.\nO ψηλός, συμπαθητικός, ξερακιανός 49χρονος ομογενής με το χαρακτηριστικό πρόσωπο –βγαλμένο από ταινίες της δεκαετίας του 50– σκέφτεται σοβαρά να θέσει υποψηφιότητα στις προσεχείς δημοτικές εκλογές του Περθ.\nΟ Βασίλης Ζεμπιλάς κατάγεται από το Καστελόριζο, όπου και τέλεσε το γάμο του το 2009. Είναι πρώην παίκτης του αυστραλιανού φούτμπολ και νυν δημοσιογράφος και παρουσιαστής τηλεοπτικών και ραδιοφωνικών προγραμμάτων. Φέτος τον Ιούλιο θα είναι ένας από τους κύριους παρουσιαστές στους Ολυμπιακούς του Τόκιο. Περαιτέρω, το 2018 εξελέγη «Καστελλοριζιός της χρονιάς», και τα τελευταία 10 χρόνια είναι ο κύριος παρουσιαστής του τηλεοπτικού εράνου «Telethon».\nΤο Περθ από το 2017 δεν έχει δήμαρχο λόγω του αποκλεισμού της Λίζας Σκαφίντι. Για μια περίοδο καθήκοντα δημάρχου εκτελούσε ο ομογενής αντιδήμαρχος Δημήτρης Λημνιός, μέχρι που η πολιτειακή κυβέρνηση ανέθεσε σε επιτροπή να ξεδιαλύνει τις υποθέσεις για τις οποίες κατηγορείται η Λ. Σκαφίντι και παράλληλα να τροποποιήσει κανόνες και κανονισμούς έτσι για να μη επαναληφθούν οι ίδιες καταστάσεις. Αν θέσει υποψηφιότητα και ο Δημήτρης Λημνιός, τότε το Περθ θα έχει δύο ομογενείς υποψηφίους.


Φελίπε Κουτίνιο:Κάθε μέρα δουλεύω πιο σκληρά - Greeksport365.com\nΦελίπε Κουτίνιο:Κάθε μέρα δουλεύω πιο σκληρά#967\nΑπό George arv - 13 Νοέμ 2017, 17:24\n- 13 Νοέμ 2017, 17:24 #967\nΟ Φελίπε Κουτίνιο μπορεί να πίεσε πολύ το καλοκαίρι για να πάει στη Μπαρτσελόνα, αλλά τώρα δηλώνει χαρούμενος στην Λίβερπουλ.\nΑπό τη στιγμή που ο Νεϊμάρ έφυγε από την Μπαρτσελόνα για να πάει στην Παρί Σεν Ζερμέν, το σενάριο ήθελε τον Κουτίνιο να πηγαίνει στη θέση του στην Βαρκελώνη. Η πρόταση υπήρχε, η διάθεση από τον Βραζιλιάνο επίσης, αλλά τελικά, ο Κουτίνιο έμεινε στην Λίβερπουλ. «Παίζω σε ένα από τα μεγαλύτερα πρωταθλήματα του κόσμου. Είμαι πάντα χαρούμενος. Αυτό που είναι το σημαντικό τώρα για μένα, είναι να συγκεντρωθώ στην εθνική ομάδα. Αυτή τη στιγμή, είμαι πολύ χαρούμενος με τη ζωή μου. Κάθε μέρα, δουλεύω πιο σκληρά για να βελτιωθώ και να γίνω καλύτερος ως ποδοσφαιριστής» δήλωσε ο μεσοεπιθετικός της Λίβερπουλ, την ώρα που η κατάκτηση της Premier League από την Μάντσεστερ Γιουνάιτεντ.\nΟ Κουτίνιο έμεινε εκτός στο ξεκίνημα του πρωταθλήματος, λόγω τραυματισμού, αλλά επιστρέφοντας σκόραρε δύο γκολ στην Premier League, όπως και στα παιχνίδια του Champions League με Σπαρτάκ Μόσχας και Μάριμπορ. «Η ομάδα ήταν πολύ χαρούμενη όταν επέστρεψε. Υπάρχουν προσφορές στο ποδόσφαιρο για διάφορους παίκτες κι έτσι πάει, κάποιες φορές τις σκέφτονται, κάποιες φορές όχι. Είναι μαζί μας στο 100% και αυτό είναι κάτι πραγματικά καλό» έχει δηλώσει ο Γιούργκεν Κλοπ για τον Κουτίνιο.


Ενας φοιτητής που κάτι μας θυμίζει, αύριο στην Κιν/κη Λέσχη – ΤΡΙΚΚΗPress – Τα νέα των Τρικάλων\nΕνας φοιτητής που κάτι μας θυμίζει, αύριο στην Κιν/κη Λέσχη Reviewed by Momizat on Δεκ 08 . Ο Roque είναι ένας νεαρός που καταφτάνει στο Μπουένος Αιρες για να σπουδάσει. Όπως κάθε πρωτοετής φοιτητής ο Roque εκτός από τα μαθήματα, θέλει να γευτεί την ερ Ο Roque είναι ένας νεαρός που καταφτάνει στο Μπουένος Αιρες για να σπουδάσει. Όπως κάθε πρωτοετής φοιτητής ο Roque εκτός από τα μαθήματα, θέλει να γευτεί την ερ Rating: 0\nΕνας φοιτητής που κάτι μας θυμίζει, αύριο στην Κιν/κη Λέσχη\nΦεστιβάλ Λοκάρνο : Μεγάλο Βραβείο της επιτροπής,\nBAFICI Μπουένος Άιρες : Καλύτερη ταινία, καλύτερη φωτογραφία, βραβείο της ένωσης κριτικών κιν/φου\nΦεστιβάλ Καρταχένα (Κολομβία) : καλύτερη ταινία\nΚαλυτερη πρώτη ταινία, καλύτερος πρώτος ανδρικός ρόλος, καλύτερος πρώτος γυναικέιος ρόλος, καλύτερο σενάριο από την Ακαδημία Κινηματογράφου της Αργεντινής.\nΦεστιβάλ Χιχόν (Ισπανία) : Καλύτερη ταινία, καλύτερο σενάριο, βραβείο νεότητας.\nΦεστιβάλ Λίμα (Περού) Βραβείο διεθνούς ένωσης κριτικών κιν/φου.\nΤο τρέιλερ θα το δείτε εδώ\nΠρωταγωνιστούν: Εστεμπάν Λαμότε, Ρομίνα Πάουλα, Ρικάρντο Φέλιξ, Βαλέρια ΚορέαΜουσική: Los Natas


papagalizw.blogspot.com : Ξανθιά, με μεγάλα βυζιά κάνει πολιτικές αναλύσεις\nΤέτοια χαρακτηριστική περίπτωση ήταν στο «Πρωινό μου», που παρουσιάζουν οι Γιώργος Λιάγκας και Φαίη Σκορδά και είχαν καλεσμένο τον νέο ηθοποιό Γ. Καραμίχο. Θαυμάστε τα λεγόμενα του τελευταίου: «Αν βγει η ΝΔ με την ανοχή του ΠΑΣΟΚ, έχει καταστραφεί η Ελλάδα! Εχω ένα θέμα με τον Τσίπρα γιατί μιλάει ξύλινη γλώσσα... αλλά πρακτικά είναι μια καινούρια φωνή. Ψήφισα ΣΥΡΙΖΑ με πολύ πόνο καρδίας! Σίγουρα δεν πάει το χέρι μου να ψηφίσω ΚΚΕ, γιατί έχοντας μεγαλώσει ως αριστερός εδώ και χρόνια, αυτό το πράγμα δεν είναι αριστερά. Είναι ένα υβρίδιο μεταμοντέρνο, ένα παράσιτο! Πως έχει ψοφήσει το δέντρο και βγαίνουν κανά δυο παραφυάδες και μετά ταλαιπωρείσαι να το βγάλεις! Εχει κλείσει το εργοστάσιο και αυτοί έχουν την αντιπροσωπεία ακόμα εδώ!».


Μήπως ζούμε τις τελευταίες ημέρες της Πομπηίας; - Ειδήσεις - νέα - Το Βήμα Online\nΟσο κι αν πολλοί χτυπιούνται και μας κατηγορούν ότι δήθεν παίζουμε παιγνίδια, ότι έχουμε βαλθεί να τρομοκρατούμε τον κόσμο και ότι καταστροφολογούμε ασυστόλως, η συνείδησή μας δεν μας επιτρέπει να μην γράψουμε αυτό που νοιώθουμε. Η αλήθεια λοιπόν είναι πως πολλοί άνθρωποι των εφημερίδων αισθανόμαστε ότι ζούμε τις τελευταίες ημέρες της Πομπηίας. Και έχουμε την υποχρέωση να γράψουμε αυτό που βλέπουμε κι αυτό που νοιώθουμε ως παρατηρητές των γεγονότων και των πολλών καθημερινών εξελίξεων.\n8 Ιουνίου 2011, 23:20 Ενημερώθηκε: 9 Ιουνίου 2011, 06:49\nΗ αλήθεια λοιπόν είναι πως πολλοί άνθρωποι των εφημερίδων αισθανόμαστε ότι ζούμε τις τελευταίες ημέρες της Πομπηίας.\nΚαι έχουμε την υποχρέωση να γράψουμε αυτό που βλέπουμε κι αυτό που νοιώθουμε ως παρατηρητές των γεγονότων και των πολλών καθημερινών εξελίξεων, τις οποίες ζούμε με ένταση και αξιολογούμε, θέλουμε να πιστεύουμε, με ψυχραιμία και νηφαλιότητα.\nΚαι για του λόγου το αληθές δεν έχουμε να κάνουμε τίποτε άλλο παρά να καταγράψουμε τα γεγονότα του τελευταίου εικοσιτετραώρου.\nΟ υπουργός Οικονομικώς βρέθηκε απέναντι σε περίπου 80 βουλευτές του κυβερνώντος κόμματος που τον καταχέριασαν στην κυριολεξία, μεταδίδοντας απόλυτη αμφισβήτηση τόσο για τις προηγούμενες πολιτικές, όσο και αμφιβολίες για την υπερψήφιση του μεσοπρόθεσμου.\nΑπό βραδύς επίσης ο υπουργός Οικονομικών της Γερμανίας επίσης απέστειλε κατεπείγουσα επιστολή στους ομολόγους του, όπου παρουσιάζει την κατάσταση της Ελλάδας σοβαρή και διεκδικεί την κατανόησή τους ώστε να γίνει αποδεκτή η συμμετοχή των ιδιωτών στο νέο πακέτο βοήθειας και έτσι να δοθεί οριστικό τέλος στο ελληνικό πρόβλημα.\nΛίγες ώρες αργότερα συνεκλήθη εκτάκτως, με τη μέθοδο της τηλεδιάσκεψης, το συμβούλιο υπουργών Οικονομικών της ευρωζώνης, το οποίο αξιολόγησε την κατάσταση και απαίτησε τη συναίνεση των ελληνικών κομμάτων, με τη διευκρίνηση ότι χωρίς την ψήφιση του μεσοπρόθεσμου η πέμπτη δόση δεν πρόκειται να δοθεί.\nΠροηγουμένως ο κ. Παπακωνσταντίνου δέχθηκε εκτάκτως στο γραφείο του τους κ. Ράπανο και Ταμβακάκη, πρόεδρο και διευθύνοντα σύμβουλο αντίστοιχα της Εθνικής Τράπεζας, χωρίς να ανακοινωθεί το περιεχόμενο της συνάντησής τους.\nΕίχε προηγηθεί η συνάντηση Ομπάμα – Μέρκελ στον Λευκό Οίκο όπου το ελληνικό θέμα κυριάρχησε και καταγράφηκε έκκληση του αμερικανού προέδρου να υποστηριχθεί η Ελλάδα.\nΑργότερα ήλθαν οι τοποθετήσεις των οίκων αξιολόγησης, σύμφωνα με τις οποίες τυχόν »εθελοντική» επιμήκυνση του ελληνικού χρέους θα αμφισβητηθεί, θα θεωρηθεί αποτέλεσμα πολιτικών πιέσεων και άρα πιστωτικό γεγονός, δηλαδή χρεοκοπία.\nΤαυτόχρονα στην Αθήνα, γινόταν γνωστό ότι ο πρωθυπουργός σκοπεύει να πάει στη σύνοδο κορυφής της 24ης Ιουνίου χωρίς να έχει ψηφίσει το μεσοπρόθεσμο. Πράγμα που οι περισσότεροι, εδώ και στο εξωτερικό, αντιμετωπίζουν βάση αμφισβητήσεων από τους ξένους και λόγο μη έγκρισης της βοήθειας για το 2012 και το 2013.\nΕπιπλέον στο εσωτερικό της χώρας τρέχουν σενάρια που φέρουν ομάδα βουλευτών να ετοιμάζει παραιτήσεις κατά την ψηφοφορία του μεσοπρόθεσμου, με σκοπό να αποτρέψουν τη σχετική διαδικασία ή να την καθυστερήσουν.\nΚαι βεβαίως όλα αυτά υπό το βάρος και την πίεση του κινήματος των αγανακτισμένων, που σκοπεύει να αποκλείσει τη Βουλή τις ημέρες των ψηφοφοριών, με τον αυτό σκοπό της καθυστέρησης ψήφισης του μεσοπρόθεσμου.\nΝυχτιάτικα Τετάρτη έγινε γνωστό επίσης ότι η έκθεση της τρόικας για τις ελληνικές εξελίξεις δεν είναι η καλύτερη, η πρόταση Σόιμπλε δεν βρίσκει πολλούς σύμφωνους και ο πρόεδρος της Νέας Δημοκρατίας δεν πέρασε τις καλύτερες μέρες της ζωής του στις Βρυξέλλες από τους ομοϊδεάτες συντρόφους του Ευρωπαϊκού Λαϊκού Κόμματος.\nΤα προαναφερόμενα είναι αδιάψευστα και η αλληλουχία τους δεδομένη.\nΤώρα, ο καθένας μπορεί να τα κρίνει και να τα αξιολογήσει όπως θέλει. Εμείς πάντως δεν μπορούμε να μην γράψουμε αυτό που η συνείδησή μας επιβάλλει και η επαγγελματική μας εμπειρία υπαγορεύει.\nΕπαναλαμβάνουμε λοιπόν ότι αισθανόμαστε πώς η χώρα ζει τις τελευταίες ημέρες της Πομπηίας.\nΔεν είμαστε παπάδες να ευχόμαστε ή να ελπίζουμε. Αυτό βλέπόυμε, αυτό καταγράφουμε. Τα υπόλοιπα επί της οθόνης.


Τα «αγώγια» της τέχνης\nEχουν γραφτεί δεκάδες σελίδες, έχουν πληκτρολογηθεί χιλιάδες χαρακτήρες στα κομπιούτερ για τις μοντέρνες και τις μεταμοντέρνες παραστάσεις, για τα όρια ανάμεσα στο κλασικό και το μοντέρνο, για τα «πρέπει» του θεάτρου και τα «μπορώ» των σκηνοθετών.\nΤην καλύτερη τοποθέτηση για όλη αυτή τη συζήτηση, που εξακολουθεί να συνεχίζεται με αυξομειούμενη ένταση, την άκουσα την περασμένη Παρασκευή στην Επίδαυρο από επαγγελματία της περιοχής. Εναν οδηγό ΤΑΧΙ, γύρω στα 40, που κάνει συχνά τη διαδρομή Επίδαυρο-Αθήνα. Εναν άνθρωπο χωρίς ίχνος από εκείνα τα φρικτά χαρακτηριστικά των «Ελληναράδων», αντιθέτως: ήταν ένας άνθρωπος που ήξερε να συζητάει, δηλαδή ν’ ακούει και να υπερασπίζεται ήρεμα την άποψή του. Η οποία για το συγκεκριμένο θέμα ήταν η εξής: «Πριν από δέκα χρόνια λέγαμε ότι τίποτα δεν αλλάζει στο αρχαίο θέατρο. Οτι έχουμε βαρεθεί να βλέπουμε τα ίδια και τα ίδια. Τώρα που βλέπουμε και διαφορετικά πράγματα, πάλι γκρινιάζουμε. Δεν καταλαβαίνω γιατί. Εγώ γεννήθηκα στο Λυγουριό κι έχω δει όλες τις παραστάσεις στο θέατρο της Επιδαύρου. Είδα και τη Μίρεν φέτος, είχα δει και την παράσταση του Βασίλιεφ πέρσι και διαφωνούσα με τις φωνές και τα γιούχα. Καλό είναι να βλέπουμε όλες τις απόψεις των καλλιτεχνών. Αλλες μας αρέσουν, άλλες όχι. Δεν χρειάζονται φωνές και γιούχα».\nΕτσι απλά και ήρεμα τα διατύπωσε όλα αυτά. Και σκεφτόμουν ότι είχα μπροστά μου την καλύτερη απόδειξη ότι η εκπαίδευση και η συστηματική καλλιέργεια των ανθρώπων δεν μπορεί παρά να έχει αποτελέσματα. Αυτή ήταν η αισιόδοξη όψη, μιας μάλλον ουτοπικής κατάστασης. Μιας κατάστασης που ευτυχώς υπάρχει, αλλά δεν αποτελεί πλειοψηφία. Μόνο αναζήτηση. Γιατί η απαισιόδοξη είναι διαρκώς μπροστά μας: στους διαλόγους των πολιτικών, στην ποιότητα και στο ύφος της δημόσιας ζωής, στην ποιότητα των επιχειρημάτων που ακούγονται από επίσημα χείλη, στη διαρκώς εντεινόμενη επιθετικότητα από όλους προς όλους.\nΑπό την άλλη, πόσοι είναι οι πολιτικοί που επισκέπτονται εκθέσεις ζωγραφικής, θέατρο, κινηματογράφο; Πόσοι διαβάζουν βιβλία πέραν της λίστας των μπεστ σέλερ ή εκείνων που πρέπει να παρουσιάσουν; Ελαχιστότατοι.\nΟσοι τελικά καταφέρνουν από τους κοινούς θνητούς να προσεγγίσουν τους δρόμους και τη σκέψη της τέχνης το κάνουν -όπως σχεδόν όλα σ’ αυτή τη χώρα- έτσι από μόνοι τους. Ακαθοδήγητοι. Χωρίς παράδειγμα δηλαδή. Χωρίς στάση ζωής. Μόνο και μόνο γιατί κάτι διέκριναν, κάτι τους άγγιξε, κάτι διαφορετικό αισθάνονται παρακολουθώντας τις μορφές της τέχνης.\nΟ ταξιτζής από την Επίδαυρο είχε «πάρει» από τις ώρες που αφιέρωσε στις κερκίδες της Επιδαύρου. Το κέρδος του δεν ήταν η άποψή του για την τέχνη. Το κέρδος του ήταν ότι αυτή η διαδικασία τον είχε συμφιλιώσει με τη δουλειά του, με τον εαυτό του, με τους άλλους. Και ήταν και δικό μας κέρδος αυτό.\nΑναρτήθηκε από Βάγια Γκέκα στις 10:34 π.μ.


anTii: ΠΑΜΕ ΣΙΝΕΜΑ - ΟΙ ΝΕΕΣ ΚΙΝΗΜΑΤΟΓΡΑΦΙΚΕΣ ΤΑΙΝΙΕΣ ΤΗΣ ΕΒΔΟΜΑΔΑΣ ΑΠΟ 21/10/2010\nΠΑΜΕ ΣΙΝΕΜΑ - ΟΙ ΝΕΕΣ ΚΙΝΗΜΑΤΟΓΡΑΦΙΚΕΣ ΤΑΙΝΙΕΣ ΤΗΣ ΕΒΔΟΜΑΔΑΣ ΑΠΟ 21/10/2010\nΤώρα που το FilmBoy θα προσπαθεί να σας πείσει να πάτε Σινεμά και από την τηλεόραση (Κανάλι 10 κάθε Σάββατο στις 6.30), δεν έχετε καμιά δικαιολογία να μην πάτε αυτή τη βδομάδα σε ένα καλό action movie με 3D επιπέδου Avatar ή σε μια πολύ καλή αστυνομική περιπέτεια.\nResident Evil: Τρισδιάστατη Απόδραση (Resident Evil: Afterlife), του Paul W.S.Anderson.\nΗ αναβίωση ενός franchise που ξεψύχαγε, χάρη στη βοήθεια του καλού 3D και του δεξιοτεχνικής σκηνοθεσίας.\nΗ Alice (Milla Jovovich) νομίζει ότι είναι η μοναδική επιζών μέχρι που βρίσκει την Claire (Ali Larter) και ακούει από τον ασύρματο ένα επαναλαμβανόμενο μήνυμα για μια πόλη, της Αρκεντια, στην οποία προσφέρεται άσυλο και βοήθεια μια και ‘...δεν υπάρχει μόλυνση’.\nΠετώντας για αυτή την πόλη, θα βρει εγκλωβισμένους επιζώντες σε μια παλιά φυλακή και αποφασίζει να προσγειωθεί για να τους βοηθήσει.\nΟ λόγος για να το δείτε; Το φανταστικό 3D και οι σκηνές που σας είπα παραπάνω.\nΟ λόγος να μην το κάνετε; Όλα τα άλλα.\nThe Town, του Ben Affleck.\nμια από τις πολλές συμμορίες της περιοχής που φαίνεται να βρίσκεται πάντα ένα βήμα μπροστά από την αστυνομία: ένας διαρρήκτης ειδικός στο άνοιγμα πόρτων ασφάλειας, ένας σπεσιαλίστας στους συναγερμούς, ένας πιστολάς (Jeremy Renner του φοβερού The Hurt Locker) με μια προβληματική αδερφή (Blake Lively) και ο εγκέφαλος της συμμορίας (Ben Affleck).\nΈνας μανιώδης πράκτορας του FBI όμως (Jon Hamm από το The A-Team) θέλει να βάλει ένα τέλος στη δράση της συμμορίας και όταν σε μια ληστεία εκείνοι παίρνουν όμηρο την διευθύντρια της τράπεζας (Rebecca Hall, που περισσότερο τη θυμάμαι ως Σαρα στο υπέροχο The Prestige παρά ως Βίκυ στο Vicky Christina Barcelona ), βρίσκει την ευκαιρία να μπει στην υπόθεση.\nΚαταπληκτικές κριτικές, εισπράξεις επιπέδου blockbuster και θετικότατη υποδοχή στα φεστιβάλ που παίχτηκε, μαζί και στις Νύχτες Πρεμιέρας της Αθήνας.\nΌσο και να μας το λέγανε, δεν θα το πιστεύαμε ότι ο Ben Affleck θα μπορούσε να γίνει τόσο καλός δημιουργός (σενάριο-σκηνοθεσία).\nΣκοτεινή Καρδιά (Heartless), του Phillip Ridley.\n(3 φορές άλλαξε ημερομηνία προβολής η Filmopolis, ελπίζω αυτή τη φορά να είναι οριστικά στις αίθουσες.)\nΟ Jamie (Jim Sturgess) είναι ερασιτέχνης φωτογράφος ακολουθώντας τα βήματα του πατέρα του, ντροπαλός και σημαδεμένος σε όλη την αριστερή πλευρά του με ένα εκ γενετής σημάδι που φυσικά, του έχει καταστρέψει ψυχολογικά τη ζωή.\nΌταν η μητέρα του γίνεται θύμα μιας συμμορίας που καίει με μολότοφ ανυποψίαστους, αποφασίζει να πάρει όπλο και να εκδικηθεί, αντί γι’αυτο γνωρίζει έναν δαιμονικό τύπο που του προτείνει μια συμφωνία που φαίνεται πολύ συμφέρουσα.\nΑλλά όταν κάνεις συμφωνίες με τον διάβολο, ξέρουμε όλοι ποιος είναι ο χαμένος.\nΞεκάθαρα μια μοντέρνα surreal εκδοχή του Faust με κάποια πυροτεχνήματα μαύρης κωμωδίας με πολύ κακό πρώτο 20λεπτο, ενδιαφέρον υπόλοιπο αλλά και εντελώς προβλέψιμο και αφελές τέλος.\nΝα είστε προετοιμασμένοι μιας και το Heartless εμπεριέχει κάποιους πολύ extreme gore θανάτους αλλά και Θεολογικά ζητήματα και βλασφημίες που ίσως προκαλέσουν κάποιους ... υπερευαίσθητους.\nΧωρίς Σύνορα (Without Borders), του Νίκου Γκαιτατζή.\nΕλληνοαμερικανική παραγωγή με τον Γιώργο Βογιατζή και το Γιώργο Χωραφά.\nΈνας Έλληνας συλλαμβάνεται από την αμερικανική αστυνομία με τις κατηγορίες της απαγωγής ενός κοριτσιού και της δολοφονίας της μητέρας του.\nΙσχυριζόμενος πως είναι αθώος, αρχίζει να διηγείται την ιστορία του στους αστυνομικούς.\nΧώρα Προέλευσης, της Σύλλα Τζουμέρκα.\nΕλληνικό οικογενειακό δράμα με τρεις γενιές μιας οικογένειας που ταλαιπωρούνται από μια ιστορία υιοθεσίας.\nΜελι (Bal), του Σεμι Καπλάνογλου.\nΤούρκικο δράμα με έναν μικρό που περιμένει μάταια τον πατέρα του να γυρίσει σπίτι από το βουνό που είχε πάει για να μαζέψει μέλι.\nΣτην Πόλη της Συλβια (En La Ciudad de Sylvia), του Χοσε Κουις Γκερίν.\nΙσπανογαλλική σινεφίλ για έναν ερωτά που …εννοείται.


Νέα χρηματοδότηση εξασφάλισε η Finloup από την Genesis Ventures! – Insider's IQ\nΗ Ελληνική FinTech δίνει την δυνατότητα στους καταναλωτές να ψωνίσουν με άτοκες δόσεις γρήγορα και με απόλυτη ασφάλεια- χωρίς πιστωτική κάρτα\nin COVER STORY, HIGHLIGHTS, TOPNEWS\nΗ Finloup εξασφάλισε νέα χρηματοδότηση από την Genesis Ventures.\nΣύμφωνα με τον CEO και CO-Fouder της finloup, Αντώνη Πρέντζα, «Όταν χορηγείται πίστωση, αυτή περιορίζει σε άτομα που πληρούν συγκεκριμένα και σε μεγάλο βαθμό ξεπερασμένα προσόντα και με υψηλά επιτόκια, έξοδα καθυστέρησης ή ακόμη και συνδρομές. Ως εκ τούτου, ένα σημαντικό ποσοστό των Ελλήνων καταναλωτών – όπως οι millennials και η Gen Z – μένουν χωρίς επιλογές, με αποτέλεσμα να στερούνται πράγματα που χρειάζονται τώρα και δεν έχουν την οικονομική δυνατότητα να αγοράσουν προκαταβολικά. Αυτοί οι καταναλωτές έχουν την κατάλληλη οικονομική για να αγοράσουν με πίστωση».\nΩστόσο, πολλοί καταλήγουν να αποκλείονται από αυτή την επιλογή και κατά συνέπεια, οι έμποροι χάνουν δυνητικούς πελάτες επειδή δεν μπορούν να παρέχουν εναλλακτικές μεθόδους πληρωμής για να υποστηρίξουν τις ανάγκες τους.\nΗ Finloup λύνει αυτό το πρόβλημα, συνεργαζόμενη με εμπόρους λιανικής πώλησης και δίνοντας τη δυνατότητα στους καταναλωτές να αγοράζουν προϊόντα που χρειάζονται τώρα και να πληρώνουν αργότερα σε 4 μηνιαίες πληρωμές.\nΔεν απαιτείται πιστωτική κάρτα ή τραπεζικό δάνειο – το μόνο που χρειάζεται ο αγοραστής είναι το e-banking και η χρεωστική του κάρτα.\nH finloup πρόκειται για μία Buy Now Pay Later υπηρεσία. Αποτελεί μία μέθοδο πληρωμής, η οποία προσφέρει στους καταναλωτές ασφαλή πλάνα άτοκων δόσεων, ώστε να μπορούν να αγοράζουν τα πράγματα που θέλουν και να πληρώνουν για αυτά σταδιακά. Προσφέρουμε τη δυνατότητα να χωρίσεις το ποσό της αγοράς σου σε 4 άτοκες δόσεις, πληρώνοντας την πρώτη δόση κατά το checkout και τις υπόλοιπες 3 δόσεις στους επόμενους 3 μήνες (1 δόση/μήνα). Δεν χρεώνει ποτέ τόκους ή επιβάλλει επιβαρύνσεις σε καθυστέρησης πληρωμής – πληρώνεις ακριβώς αυτό που βλέπεις, ξέρεις ακριβώς πότε θα το πληρώσεις και πότε θα έχεις αποπληρώσει την αγορά σου.\nΔεν χρειάζεσαι πιστωτική για να πληρώσεις με finloup, παρά μόνο την χρεωστική σου κάρτα. Αρκεί να επιλέξεις πληρωμή με finloup στο checkout των συνεργαζόμενων εμπόρων και θα μεταφερθείς αυτόματα στο ασφαλές μας περιβάλλον, όπου θα συνδεθείς στην τράπεζά σου με τους κωδικούς του e-banking σου. Εκεί θα δεις αναλυτικά το πλάνο των δόσεών σου και θα ολοκληρώσεις την αγορά σου. Η κάρτα σου θα χρεώνεται αυτόματα κάθε μήνα με το ποσό της δόσης, για να μην χρειάζεται να ανησυχείς αν θα το ξεχάσεις!\n«Η εγκαθίδρυση του ανοικτού τραπεζικού συστήματος στην Ελλάδα έκανε τη χρηματοπιστωτική αγορά πιο ανοικτή και διαφανή, δίνοντας τη δύναμη στον καταναλωτή. Νέες καινοτόμες και φιλικές προς το χρήστη υπηρεσίες από fintechs γίνονται διαθέσιμες στο κοινό- το finloup είναι ένα εξαιρετικό παράδειγμα, καθώς αξιοποιεί ένα από τα σημαντικότερα προβλήματα για τους καταναλωτές: τη δίκαιη πρόσβαση στην πίστωση» προσθέτει ο Μάριος Νούτσος, COO & συνιδρυτής του finloup.


Η ΑΛΛΑΖΟΝΕΙΑ ΤΗΣ ΕΥΡΩΠΗΣ ΕΝΑΝΤΙ ΤΩΝ ΗΝΩΜΕΝΩΝ ΠΟΛΙΤΕΙΩΝ, ΑΠΕΙΛΕΙ ΤΗΝ ΥΠΑΡΞΗ ΚΑΙ ΤΟ ΜΕΛΛΟΝ ΤΗΣ - Activenews.gr\nYou are here: Home / ΑΠΟΨΕΙΣ / Η ΑΛΛΑΖΟΝΕΙΑ ΤΗΣ ΕΥΡΩΠΗΣ ΕΝΑΝΤΙ ΤΩΝ ΗΝΩΜΕΝΩΝ ΠΟΛΙΤΕΙΩΝ, ΑΠΕΙΛΕΙ ΤΗΝ ΥΠΑΡΞΗ ΚΑΙ ΤΟ ΜΕΛΛΟΝ ΤΗΣ\nΔεν είναι καθόλου δύσκολο να παρατηρήσει κανείς ότι υπάρχει ένα χάσμα μεταξύ των δυο πλευρών του Ατλαντικού. Στην εποχή του Προέδρου, Ντόναλντ Τράμπ, στην Ευρώπη δεν αρέσει η Αμερική, και η Αμερική έχει κουραστεί από την αλαζονεία και τον ελιτισμό της Ευρώπης. Δεν θα ήταν υπερβολή να ειπωθεί ότι κανένας στην ιστορία Αμερικανός Πρόεδρος, δεν έχει προκαλέσει τα αισθήματα απέχθειας που προκαλεί ο Ντόναλντ Τράμπ, στην πολιτική ελίτ της Ευρώπης.\nΗ πρόσφατη απόφαση του Αμερικανού Προέδρου, να αποχωρήσει από τη συμφωνία για τα πυρηνικά του Ιράν, και να επιβάλει κυρώσεις στις ευρωπαϊκές εταιρίες που θα κάνουν δουλειές με την Τεχεράνη, ήταν αυτό που ξεχείλισε το ποτήρι για τις ευρωπαϊκές ελίτ.\nΟι ευρωπαϊκές ηγεσίες που στην ουσία δεν έχουν αλλάξει εδώ και αρκετά χρόνια (ακόμη και ο Μακρόν στα θέματα αυτά αποτελεί κατεστημένο), αισθάνονται προδομένες και έχει πληγωθεί το εγώ τους, που αυτός ο άξεστος οικοδόμος δισεκατομμυριούχος, τόλμησε να βάλλει το συμφέρον των Ηνωμένων Πολιτειών, πάνω από αυτό που αυτοί νομίζουν ότι είναι συμφέρον των χωρών της Ευρώπης. Γιατί, εάν θέλουμε να είμαστε ειλικρινείς δεν μπορεί να πει κανείς με σιγουριά, ότι οι λαοί της Ευρώπης, θεωρούν συμφέρον τους αυτά που προωθούν οι ηγεσίες τους.\nΤο γεγονός ότι η κυβέρνηση Τράμπ, δείχνει μια απάθεια και δεν ξυπνά το πρωί σκεπτόμενη πως δεν θα αναστατώσει τον εικονικά πλασμένο κόσμο που ζουν και δρουν οι ευρωπαϊκές ηγεσίες, προκαλεί στομαχική διαταραχή και οργή στους ευρωπαίους γραφειοκράτες. Σε σημείο μάλιστα που εργάζονται ακατάπαυστα να βρουν τρόπους να πλήξουν την κυβέρνηση Τράμπ, πιστεύοντας μάλιστα, ότι μπορούν να κόψουν τον ομφάλιο λώρο της παραδοσιακά στενής σχέσης μεταξύ των δυο πλευρών του Ατλαντικού, και να κινηθούν ανεξάρτητα.\nΤην ίδια στιγμή στην Ουάσιγκτον το κλίμα είναι τελείως διαφορετικό. Για παράδειγμα η συμφωνία για το Ιράν δεν αποτελούσε ένα νομικά δεσμευτικό έγγραφο, αλλά μια εκτός θεσμικού πλαισίου, διπλωματική πρωτοβουλία του Μπαράκ Ομπάμα. Γιατί φταίει ο Πρόεδρος Τράμπ, εάν οι Ευρωπαίοι θέλοντας μια selfie, με τον ήρωά τους, Ομπάμα, αγνόησαν πλήρως το γεγονός ότι υπάρχει Σύνταγμα στην Αμερική, ότι υπάρχει Κογκρέσο όπου η εν λόγω συμφωνία είχε ελάχιστη έως ανύπαρκτη υποστήριξη, και στην τελική ότι ο κύριος Ομπάμα, δεν είχε την εξουσία, πολιτικά και συνταγματικά, να δεσμεύσει τη χώρα σε μια τέτοιου είδους συμφωνία. Ας πρόσεχαν.\nΚαι εάν κάποιος θέλει να είναι ειλικρινής και να μην ζει σε εικονική πραγματικότητα, θα αντιληφθεί ότι η απόφαση της κυβέρνησης Τράμπ, δεν έχει να κάνει με αντιπάθεια και αδιαφορία για τις απόψεις των Ευρωπαίων. Στην ουσία έχει να κάνει με τη στρατηγική της κυβέρνησης Τράμπ στη Μέση Ανατολή, που αν μη τι άλλο είναι και εξαιρετικά δημοφιλής στο εσωτερικό των ΗΠΑ, αλλά και στην πλειοψηφία των Αραβικών χωρών της περιοχής. Η πλειοψηφία των Αραβικών χωρών στην περιοχή και το Ισραήλ, αισθάνονταν προδομένοι από τον Ομπάμα και την κυβέρνησή του.\nΚαι εδώ είναι που τίθεται ένα σημαντικό ερώτημα που επιμελώς δεν ακούγεται και πολύ. Τι είναι σωστό; Το να ικανοποιήσει η Αμερική τις επιθυμίες των πολιτικών ελίτ της Ευρώπης, επιβάλλοντας τις απόψεις τους στους συμμάχους τους που βρίσκονται στην περιοχή ή να ακούσουν τις απόψεις αυτών των συμμάχων που ζουν εκεί;\nΜήπως η αλαζονεία των ευρωπαϊκών ελίτ έχει κτυπήσει ταβάνι, σε σημείο που να θεωρούν ως προσβολή και λάθος κίνηση το γεγονός ότι η σημερινή Ουάσιγκτον, αφουγκράζεται τις θέσεις και το κλίμα που επικρατεί στην πλειοψηφία των Αραβικών χωρών της Μέσης Ανατολής και του Περσικού Κόλπου; Μήπως ζουν ακόμη στην εποχή της αποικιοκρατίας που οι απολίτιστοι Άραβες, δεν έπρεπε να τολμούν να έχουν άποψη; Για να μην πούμε για το κρυφό διαχρονικό μίσος και αντιπάθεια που χαρακτηρίζει αυτές τις ελίτ, απέναντι στους Εβραίους και το Κράτος του Ισραήλ.\nΑποτελεί στρατηγική των ΗΠΑ για δεκαετίες η αποτροπή του ελέγχου από μια και μόνη δύναμη των διαδρόμων μεταφοράς και των πηγών πετρελαίου της περιοχής. Κανείς δεν μπορεί να αμφισβητήσει ότι η παρούσα στρατηγική του Ιράν, απειλεί αυτή τη στρατηγική των ΗΠΑ.\nΚαι δεν θα πρέπει να αποτελεί έκπληξη για τις ευρωπαϊκές ηγεσίες ότι η Ουάσιγκτον, αναμένει από αυτούς να τη στηρίζουν απέναντι στο καθεστώς της Τεχεράνης, όταν μάλιστα στηρίζονται στη δύναμη των ΗΠΑ για θέματα ασφάλειας και άμυνας. Δεν είναι δυνατόν να συνεχίσουν να απολαμβάνουν την ομπρέλα ασφάλειας των ΗΠΑ, οικονομικά και στρατιωτικά, και ταυτόχρονα να βρίσκονται απέναντι στη στρατηγική που έχει ως στόχο της διατήρηση του συστήματος που εξασφαλίζει αυτήν την ομπρέλα.\nΠαρόλα αυτά αυτή η κρίσιμη παράμετρος αντιμετωπίζεται ως ασήμαντη λεπτομέρεια στα σαλόνια των ευρωπαϊκών ελίτ, όπου το μόνο που ενδιαφέρει είναι οι εξαγωγές προς το Ιράν και το χρήμα που αποφέρουν, έτσι ώστε το σύστημα που λυμαίνεται τις ευρωπαϊκές κοινωνίες να παραμείνει λαδωμένο καλά και ανέπαφο στον αγγελικά πλασμένο κόσμο του.\nΣτο δια ταύτα εκείνο που πρέπει να γίνει αντιληπτό είναι ότι Αμερική και Ευρώπη δεν μπορούν να προχωρήσουν χώρια. Ειδικά για την Ευρώπη, αυτό θα είναι καταστροφή. Τα συμφέροντα τους είναι άρρηκτα συνδεδεμένα και αποτελούν βασικό πυλώνα ισορροπίας του διεθνούς συστήματος. Ούτε η Κίνα, ούτε η Ρωσία, και πόσο μάλλον υποστηρικτές της τρομοκρατίας όπως το Ιράν, μπορούν να βάλλουν πλάτη στα σοβαρά υπαρξιακά προβλήματα της Ευρώπης, όπως ο ισλαμικός εξτρεμισμός, η παράνομη μετανάστευση από την Αφρική και τη Μέση Ανατολή, και άλλα πολλά. Η πλάτη ήταν και πάντα θα είναι στην Αμερική.\n*Ο Δημήτρης Γ. Απόκης, είναι Διεθνολόγος και Δημοσιογράφος, Απόφοιτος του The Paul H. Nitze, School of Advanced International Studies, The Johns Hopkins University, μέλος του The International Institute of Strategic Studies, και διετέλεσε επί σειρά ετών διαπιστευμένος ανταποκριτής στο Λευκό Οίκο, το Στέητ Ντιπάρτμεντ, και το Πεντάγωνο, στην Ουάσιγκτον.\nTagΕΥΡΩΠΗ ΗΠΑ Τραμπ\nΠΕΡΙΠΤΩΣΗ ΡΟΥΒΙΚΩΝΑΣ/ΕΠΙΤΕΛΟΥΣ./ΤΟΠΟΘΕΤΗΣΗ ΓΙΑ ΤΗΝ ΠΡΟΛΗΨΗ-ΑΝΤΙΜΕΤΩΠΙΣΗ ΡΟΥΒΙΚΩΝΑ. ΕΙΝΑΙ ΚΑΙΡΟΣ ΓΙΑ ΣΟΒΑΡΟΤΗΤΑ ΚΑΙ ΠΡΟΤΑΣΕΙΣ. ΚΟΥΡΑΣΤΗΚΑΜΕ ΑΠΟ ΤΑ ΛΟΓΙΑ ΑΧΡΗΣΤΩΝ ΨΕΥΤΟΑΝΑΛΥΤΩΝ-ΜΠΑΡΟΥΦΟΛΟΓΩΝ ΣΥΝΔΙΚΑΛΙΣΤΩΝ ΚΑΙ ΑΝΕΠΑΡΚΕΣΤΑΤΩΝ ΠΟΛΙΤΙΚΩΝ.


Ανακοίνωση για τις δημαιρεσίες της 9ης Γενάρη 2022 – Ζωγράφου – Ανυπότακτη Πόλη\nΑνακοίνωση για τις δημαιρεσίες της 9ης Γενάρη 2022\nanipotakti\tΑνακοινώσεις,Νέα από το ΔΣ\t 11 Ιανουαρίου 2022 1 Minute\nΤην Κυριακή 9/1/2022 ολοκληρώθηκαν οι δημαιρεσίες του μέσου της παρούσας δημαρχιακής θητείας στο δήμο Ζωγράφου (γίνονται μία φορά στην αρχή κάθε θητείας και μία στη μέση της). Εκλέχτηκε νέο προεδρείο και μέλη της Οικονομικής Επιτροπής και της Επιτροπής Ποιότητας Ζωής.\nΑκραία πλειοψηφικό είναι και το σύστημα εκλογής για τις Επιτροπές (Οικονομική Επιτροπή, Επιτροπή Ποιότητας Ζωής). Προβλέπεται ειδικός τρόπος υπολογισμού για το ποιες παρατάξεις έχουν εξαρχής το δικαίωμα κατάθεσης υποψηφιοτήτων αποκλείοντας εντελώς τις μικρότερες παρατάξεις! Ένα σύστημα που συνάδει πλέον με τη συγκέντρωση εξουσίας και αποφασιστικής αρμοδιότητας στις Επιτροπές όπως προβλέπουν οι νόμοι «Καλλικράτης» & «Κλεισθένης», καθώς και ο νόμος 4623/2019 της κυβέρνησης της ΝΔ. Έτσι θωρακίζεται κι άλλο η δυνατότητα απρόσκοπτης υλοποίησης των αντιλαϊκών πολιτικών στην αυτοδιοίκηση, αλλοιώνοντας και το αποτέλεσμα των δημοτικών εκλογών και υποβιβάζοντας και σε αυτή την περίπτωση το ρόλο του δημοτικού συμβουλίου.\nΗ δική μας άποψη είναι η ισχύς της απλής, ανόθευτης αναλογικής σε όλα τα επίπεδα (δημοτικές εκλογές, δημαιρεσίες) και ο πρωτεύον και ουσιαστικός, αποφασιστικός ρόλος του δημοτικού συμβουλίου και όχι άλλων οργάνων. Θέση που έρχεται σε αντίθεση με το παρόν θεσμικό πλαίσιο. Ταυτόχρονα, παλεύουμε για μία ευρύτερη μετωπική συμπόρευση των δυνάμεων που κινούνται ενάντια σε «Καλλικράτη»-«Κλεισθένη» και τις αντιλαϊκές πολιτικές στην αυτοδιοίκηση.\nΔημοσιεύτηκε 11 Ιανουαρίου 2022\nPrevious Post 8/1: παρέμβαση για δωρεάν τεστ PCR & ενίσχυση του ΕΣΥ\nNext Post 22/1 όλοι/ες στο Σύνταγμα, διεκδικούμε ενίσχυση του ΕΣΥ και της πρωτοβάθμιας περίθαλψης ΤΩΡΑ


2-4m\t 4-6m\t 6m\t 9m\t 12m\t Εμφάνισε περισσότερα 12-18m\t 18m\t 18-24m\t 24m\t 36m\t 3\t 4\t 5\t 6\t 7\t 8\t 9\t 10\t 11\t 12\t 13\t 2-3\t 3-4\t 4-5\t 5-6\t 6-7\t 7-8\nΡοζ\t Κόκκινο\t Ναυτικό μπλε\t Λευκό\t Κίτρινο\t Εμφάνισε περισσότερα Γκρί\t Μπλε\t Ασημί\t Πετρόλ\t Μπορντό\t Μωβ\t Χακί - Λαδί\t Γκρι σκούρο\nΦορέματα & Σαλοπέτες\t - Σαλοπέτες\t - Φορέματα\t Κάτω μέρη\t - Κάπρι\t - Κολάν\t - Παντελόνια\t - Σορτς\t - Φούστες\nΚολάν ECOFRIENDS σταμπωτό Mayoral baby κορίτσι 11-02707-091\nΡούχο ECOFRIENDS που περιέχει βιώσιμο βαμβάκι. Παντελόνι Mayoral τύπου κολάν για bebe κορίτσι. Σταμπωτό σχέδιο. Λάστιχο στη μέση για καλύτερη εφαρμογή....\nΠαντελόνι μακρύ κοτλέ βασικό Mayoral baby κορίτσι 11-00514-042\nΠαντελόνι μακρύ κοτλέ Mayoral για baby κορίτσι. Μαλακό ύφασμα με τσέπες στο πίσω μέρος. Από την σειρά basic που ταιριάζει με κάθε στυλ....\nΚολάν Mayoral baby κορίτσι 11-02711-004\nΠαντελόνι κολάν Mayoral για baby κορίτσι. Λάστιχο στη μέση για καλύτερη εφαρμογή....\nΚολάν ECOFRIENDS σταμπωτό Mayoral baby κορίτσι 11-02707-093\nΣετ 2 κολάν ECOFRIENDS Mayoral baby κορίτσι 11-00702-013\nΡούχο ECOFRIENDS που περιέχει βιώσιμο βαμβάκι. Σετ δύο παντελόνια Mayoral τύπου κολάν για baby κορίτσι. Από τη συλλογή basic με κλασικό σχέδιο, που συμπληρώνει ιδανικά οποιοδήποτε σύνολο. Λάστιχο στη μέση για καλύτερη εφαρμογή....\nΣαλοπέτα μακριά καρό Mayoral baby κορίτσι 11-02696-007\nΣαλοπέτα μακριά Mayoral για μικρό κορίτσι. Σχέδιο καρό. ...\nΣετ 2 κολάν ECOFRIENDS Mayoral baby κορίτσι 11-00702-010\nΣετ 2 κολάν ECOFRIENDS Mayoral baby κορίτσι 11-00702-012\nΠαντελόνι μακρύ κοτλέ βασικό Mayoral baby κορίτσι 11-00514-046\nΠαντελόνι μακρύ κοτλέ βασικό Mayoral baby κορίτσι 11-00514-041\nΣετ 2 κολάν ECOFRIENDS Mayoral baby κορίτσι 11-00702-011\nΣετ 2 κολάν Mayoral baby κορίτσι 11-02706-011\nΣετ δύο παντελόνια Mayoral τύπου κολάν για νεογέννητο κορίτσι. Παντελόνι τύπου κολάν. Λάστιχο στη μέση για καλύτερη εφαρμογή. Διακοσμητικές λεπτομέρειες: Διακοσμητικά κουμπιά. Παντελόνι τύπου κολάν. Από τη συλλογή basic με κλασικό σχέδιο, που συμπληρώνει ιδανικά οποιοδήποτε σύνολο. Λάστιχο στη μέση για καλύτερη εφαρμογή....\nΠαντελόνι μακρύ φούτερ βασικό Mayoral baby κορίτσι 11-00560-064\nΠαντελόνι μακρύ φούτερ Mayoral για baby κορίτσι. Μαλακό ύφασμα με τσέπες στο πίσω μέρος. Από την σειρά basic που ταιριάζει με κάθε στυλ....\nΠαντελόνι σορτς πεντάτσεπο τζιν κορίτσι Minoti 6DSHORT1\nΣορτσάκι τζιν πεντάτσεπο της αγγλικής φίρμας Minoti. Άνετο βαμβακερό ύφασμα. Λειτουργικές τσέπες μπροστά και πίσω. Εσωτερικό λάστιχο για να σφίγγει στην μέση. Πρακτικό σορτσάκι που συνδυάζεται εύκολα με πολλά μπλουζάκια. ...\nΠαντελόνι κοντό Ecofriends baby κορίτσι Mayoral 21-01226-085\nΠαντελόνι κοντό Mayoral τύπου βερμούδα για μικρό κορίτσι. Λάστιχο στη μέση. Διακοσμητικός φιόγκος. Τσέπες στο πλάι....\nΣετ 2 σορτς Νεογέννητο κορίτσι Mayoral 21-01206-052\nΣετ δύο σορτσάκια Mayoral για μπεμπέ κορίτσι. Σχέδιο απλό, απλικέ φιόγκοι. Συνδυάστε το με το "Σετ 2 μπλούζες κοντομάνικες Νεογέννητο κορίτσι Mayoral 21-01072-047"...


Αρνητική απάντηση από τον Λισάντρο Λόπες στον Ολυμπιακό - Fosonline\nΑρνητική απάντηση από τον Λισάντρο Λόπες στον Ολυμπιακό\nΤρίτη, 19 Ιουνίου 2018 20:09\nΟ 28χρονος στόπερ της Μπενφίκα θέλει να συνεχίσει την καριέρα του στο ιταλικό πρωτάθλημα και γι’ αυτό απέρριψε την πρόταση των «ερυθρόλευκων».\nΟ Ολυμπιακός τα δίνει όλα μετά τον Πιερ Κουντέ να κλείσει και τον στόπερ. Ο Λισάντρο Λόπες είχε προταθεί στον Ολυμπιακό για να αποκτηθεί με τη μορφή του δανεισμού από την Μπενφίκα.\nΗ καλή επαφή που έχουν οι Πειραιώτες με την ομάδα της Λισαβόνας ήταν από την αρχή το μεγάλο τους όπλο για να τελειώσουν αυτή την υπόθεση. Επί της ουσίας οι «ερυθρόλευκοι» τα είχαν βρει σε όλα με τους «αετούς» για την απόκτηση του ποδοσφαιριστή. Οι Πορτογάλοι είχαν ανάψει το πράσινο φως για να παραχωρηθεί ο παίκτης στον Ολυμπιακό.\nΤο όλο θέμα αυτές τις ημέρες ήταν ο ίδιος ο ποδοσφαιριστής. Ο Λισάντρο Λόπες δεν είχε πει το «ναι» στην πρόταση του Ολυμπιακού και υπήρχε μία ανησυχία αν τελικά θα συμφωνήσει να αγωνιστεί στους Πειραιώτες. Επιθυμία του ποδοσφαιριστή από την πρώτη στιγμή ήταν να παίξει στο ιταλικό πρωτάθλημα.\nΠαρά το γεγονός ότι είχε αγωνιστεί σε ελάχιστα παιχνίδια με την Ίντερ ο ίδιος είχε δηλώσει ότι έμαθε πολλά για το τακτικό κομμάτι. Σύμφωνα με όσα μεταδίδουν τα ιταλικά Μέσα ο Λισάντρο Λόπες απάντησε αρνητικά στην πρόταση του Ολυμπιακού, αφού θέλει να συνεχίσει την καριέρα του στο ιταλικό πρωτάθλημα. Η προοπτική του ελληνικού ποδοσφαίρου δεν έδειξε να τον «τρελαίνει» και έτσι χάνεται ακόμα ένας παίκτης για τους «ερυθρόλευκους».


Η τηλεθέαση το απόγευμα της Κυριακής! O Ουγγαρέζος "έφαγε" την Αννίτα! - www.zappit.gr\nΗ τηλεθέαση το απόγευμα της Κυριακής! O Ουγγαρέζος «έφαγε» την Αννίτα!\nΔευτέρα, 9.12.2013, 09:00\nΤο κυριακάτικο απόγευμα ο τηλεθεατής έχει πολλές επιλογές και χθες η μάχη της τηλεθέασης ήταν έντονη! Η Αννίτα Πάνια κινήθηκε στα συνήθη πολύ υψηλά επίπεδα, αλλά έχασε κατά κράτος από το τηλεπαιχνίδι του Δημήτρη Ουγγαρέζου!\nΤο «ΑΝΝΙΤΑ ΣΟΣ» έκλεισε με μέσο όρο στο σύνολο 25,9% από τις 17:00 ως τις 19:00, στον ALPHA, ενώ στο δυναμικό κοινό η τηλεθέαση ήταν πολύ χαμηλότερη, κλείνοντας στο 11,6%. Το «JOY» απέναντι, στον ΣΚΑΙ, έχει πάντα ενδιαφέροντα θέματα, σημείωσε αρκετά διψήφια «τέταρτα» για να κλείσει με μέσο όρο 8,7%, ενώ στο κοινό 15-44, αγγίζει ακόμα και το 13,2% (18:15-18:30).\nΤο «Smart Face» με τον Δημήτρη Ουγγαρέζο, μπορεί να χάνει από την Αννίτα Πάνια στο σύνολο της τηλεθέασης, σημειώνοντας μέσο όρο 12,9% (16:50-17:45), ωστόσο στο δυναμικό κοινό, έχει μέσο όρο 18,1%, αγγίζοντας σε τέταρτο και το 20%!\nΤα τρία τέταρτα κοινής προβολής, το τηλεπαιχνίδι με τον Δημήτρη Ουγγαρέζο, είναι μπροστά πάνω από 8 μονάδες, σε σύγκριση με την εκπομπή της Αννίτας Πάνια, που έχει μέσο όρο 11% από τις 17:00 ως τις 17:45 στο δυναμικό κοινό 15-44.\nΗ τηλεθέαση το απόγευμα της Κυριακής! O Ουγγαρέζος «έφαγε» την Αννίτα! was last modified: Μάιος 20, 2016, 12:38 πμ by zappit teamΔεκέμβριος 9, 2013, 9:00 πμ\nΑΝΝΙΤΑ ΠΑΝΙΑ ΟΥΓΓΑΡΕΖΟΣ ΤΗΛΕΘΕΑΣΗ


«Στεγνώνουν» οι τσέπες των ιδιοκτητών αυτοκινήτων - Πανάκριβη πλέον η μετακίνηση - Greek Daily\nΑκόμη πιο ακριβά κοστίζει το φουλάρισμα στον οδηγό που χρησιμοποιεί το όχημά του καθημερινά, είτε κινείται με μικρό, είτε με μεγαλύτερο οικογενειακό μοντέλο, εξαιτίας των αυξήσεων που τραβάνε τον ανήφορο τους τελευταίους δέκα μήνες. Οι κάτοχοι των μοντέλων βενζίνης διαπιστώνουν ότι πλέον το γέμισμα κοστίζει πολύ παραπάνω σε σχέση με το πόσο κόστιζε στις αρχές της χρονιάς. Ειδικότερα, για ένα SUV, που πριν από δέκα μήνες με κινητήρα 1,5 λίτρου φούλαρε με 71 ευρώ (με ρεζερβουάρ 50 λίτρων και την τιμή στα 1,43 ευρώ), σήμερα το φουλάρισμα ανέβηκε στα 87,5 ευρώ, 16,5 ευρώ παραπάνω απ’ ό,τι στις αρχές της χρονιάς. Αλλά και στα μικρά μοντέλα, που διαθέτουν πιο οικονομικούς κινητήρες, το φουλάρισμα «καίει» την τσέπη του οδηγού. Σήμερα, ένα μικρό – μικρομεσαίο 1.000άρι μοντέλο χρειάζεται 70 ευρώ, από 57 ευρώ που ήθελε για το φουλάρισμα της εβδομάδας (13 ευρώ παραπάνω μέσα σε λίγους μήνες). Να σημειωθεί ότι η τιμή της αμόλυβδης βενζίνης 95 οκτανίων στις αρχές Ιανουαρίου του 2021 ήταν 1,43 ευρώ, ενώ σήμερα αγγίζει τα 1,75 ευρώ (αύξηση 21,9%).


Στην αντεπίθεση ο ΣΥΡΙΖΑ – Το πόρισμα... αγχώνει ΝΔ και ΚΙΝΑΛ!\nNewsIT Πολιτικη Στην αντεπιθεση ο ΣΥΡΙΖΑ – Το πορισμα… αγχωνει ΝΔ και ΚΙΝΑΛ!\nΣτην αντεπίθεση ο ΣΥΡΙΖΑ – Το πόρισμα… αγχώνει ΝΔ και ΚΙΝΑΛ!\nΑνακοίνωση εξέδωσε ο ΣΥΡΙΖΑ με την οποία ζητά απαντήσεις σε πέντε ερωτήματα από ΝΔ και ΚΙΝΑΛ αναφορικά με το πόρισμα της εξεταστικής για την υγεία.\nΣτην ανακοίνωση του ΣΥΡΙΖΑ επισημαίνεται πως “αντί να μιλούν σε ΝΔ και ΚΙΝ.ΑΛ για «λάσπη στον ανεμιστήρα» αναφορικά με το πόρισμα της εξεταστικής, ας εξηγήσουν πρώτα γιατί βρέθηκαν χτισμένα έγγραφα και τιμολόγια του ΚΕΕΛΠΝΟ”.\nΣτη συνέχεια της ανακοίνωσης ο ΣΥΡΙΖΑ ζητά από ΝΔ και ΚΙΝΑΛ να απαντήσουν σε συγκεκριμένα ερωτήματα:\n-Είναι λάσπη στον ανεμιστήρα ότι ο κ. Λοβέρδος κατέθεσε ψευδώς στην Εξεταστική Επιτροπή για τον χρόνο σύνταξης της τροπολογίας, με την οποία άνοιξε το δρόμο για την πώληση του Κοινωφελούς Ιδρύματος;\nΗ ανακοίνωση του ΣΥΡΙΖΑ καταλήγει: Με λίγα λόγια, το πόρισμα της Εξεταστικής επιβεβαιώνει με λεπτομέρειες τις σαφείς πολιτικές ευθύνες ΝΔ και ΠΑΣΟΚ για το ξεπούλημα του Ερρίκος Ντυνάν. Αυτό ωστόσο που αγχώνει πραγματικά ΝΔ και ΚΙΝ.ΑΛ, είναι ότι επιπλέον ζητάει από τη Δικαιοσύνη να διερευνήσει το σύνολο της υπόθεσης και τυχόν ποινικές ευθύνες των υπουργών τους.\nΕΡΡΙΚΟΣ ΝΤΥΝΑΝΠΟΡΙΣΜΑ ΥΓΕΙΑΣΥΡΙΖΑΣΥΡΙΖΑ ΑΝΑΚΟΙΝΩΣΗ


Rated-X – fanzines.gr\nΈξι χρόνια -παρά μια μέρα- πριν, στις 27/10/2005 στις 20:45, η ομάδα του Subart μαζεύτηκε στο σπίτι του Ηλία Κυριαζή για ένα “ενδοοικογενιακό” κόμικ μαραθώνιο. Στόχος; 24 σελίδες κόμικ μέσα σε 24 ώρες από τον καθένα. Από τη συνάντηση εκείνη πρoέκυψε το 24 Hour Subart Comics.\nΗ ιστορία που έφτιαξε τότε ο Τάσος ήταν η Rated-X. Μια ιστορία για τις πονηρές περιπέτειες ενός πιτσιρικά στον κόσμο των απαγορευμένων (rated-x) βιντεοταινιών. Το κόμικ αυτό ακολουθεί μια κλασική φόρμα που χρησιμοποιήθηκε πολύ την εποχή του 9, πιθανότατα επειδή τότε άρχισαν να βγαίνουν πολλοί νέοι κομίστες, οι οποίοι εκ των πραγμάτων θελαν δουλειά ακόμη στο σενάριο. Και μιλάω για το κλισέ του απρόσμενου τέλους.\nΚυκλοφόρησε σε 30 αντίτυπα λίγο πριν (;) το 24 Hour.\nOn 26 Οκτωβρίου, 2011 By unknown_user\nPrevious PostΆσπρα Πλίτς! και Μαύρα Πλότς!\nNext PostΤο Μουνί Μου Μέσα 9


Stick ξυρίσματος της Wilkinson - 50gr - Wellshaved.gr\nΣαπούνι ξυρίσματος σε Stick από τη Wilkinson σε συσκευασία των 50 γραμμαρίων. Ελαφρύ και ζεστό άρωμα λεβάντας. Σαπούνι ξυρίσματος με βάση το Tallow (Ζωικό λίπος) και εμπλουτισμένο με γλυκερίνη και λανολίνη. Παρασκευάζεται στη Γερμανία.\nΤο Stick της Wilkinson είναι ένα παραδοσιακό σαπούνι ξυρίσματος με βάση το Tallow (Ζωικό λίπος) και εμπλουτισμένο με γλυκερίνη και λανολίνη. Το σαπούνι έχει ένα ελαφρύ αλλά ζεστό άρωμα λεβάντας. Η δημιουργία αφρού με τη χρήση πινέλου ξυρίσματος είναι εξαιρετικά εύκολη υπόθεση. Ο αφρός είναι πυκνός και εξαιρετικά προστατευτικός ακόμη και για ευαίσθητες επιδερμίδες. Θα εκπλαγείτε από την απόδοση του και τη διάρκεια του. Χάρη στο μικρό του μέγεθος, είναι ιδανικό για τα ταξίδια σας.\nΜην το μπερδεύετε με το σαπούνι της Wilkinson στο μπλε μπολ. Πρόκειται για δυο εντελώς διαφορετικά σαπούνια ξυρίσματος!\n2. Εναλλακτικά, με τη βοήθεια ενός τρίφτη από τη κουζίνα σας, τρίψτε το σαπούνι και βάλτε το σε ένα μπολ της αρεσκείας σας. Στη συνέχεια δουλέψετε το σαπούνι ως συνήθως.\nΣυστατικά: potassium stearate, sodium stearate, potassium tallowate, potassium cocoate, aqua, sodium tallowate, glycerin, sodium cocoate, parfum, lanolin, potassium hydroxide, terasodium EDTA, tertasodium etidronate, sodium hydroxide, alpha-isomethyl ionone, benzyl salicyclate, citronellol, geraniol, hydroxycitronellal, hydroxisohexyl 3-cyclohexene carboxaldehyde, linonene, linalool, CI 51319, CI 74160, C177891.


Επιβεβαίωσε το κακό σενάριο ο Τατάρ | Cyprus Times\n1 Δεκεμβρίου, 2020 Τρίτη 10:34:27\nΕπιβεβαίωσε το κακό σενάριο ο Τατάρ\nΣυνεπής στις θέσεις και δηλώσεις του ο Τατάρ… Επιβεβαίωσε το απευκταίο\nΕπιβεβαίωσε τα περί αντίθετου προσανατολισμού και διαφορετικών προσεγγίσεων των δύο πλευρών, η πρώτη συνάντηση Αναστασιάδη-Τατάρ.\nΟ νέος Τουρκοκύπριος ηγέτης, συνεπής με τα λεγόμενα του, επιβεβαίωσε το απευκταίο σενάριο και έθεσε στο τραπέζι ζήτημα άλλων μορφών λύσης. Ενδεχόμενο για το οποίο ήταν προετοιμασμένος ο Πρόεδρος της Δημοκρατίας ο οποίος δήλωσε έτοιμος να παραστεί σε μια άτυπη πενταμερή.\nΠάντως σχολιάζοντας τα όσα διημείφθησαν ο Πρόεδρος ήταν λακωνικός αλλά ξεκάθαρος. «Χωρίς αμφιβολία υπάρχει διάσταση θέσεων» είπε μιλώντας με την επιστροφή του στο Προεδρικό Μέγαρο.\nΈθεσε άλλες μορφές λύσης ο Τατάρ… Χωρίς αμφιβολία διάσταση απόψεων λέει ο ΠτΔ\nΟι θέσεις των δύο\n«Ήταν σε φιλικό κλίμα η συνάντηση. Έθεσε και εξέφρασα αποφασιστικότητα να συμμετέσχω σε νέα πενταμερή συνάντηση προκειμένου να συζητήσουμε στη βάση των ψηφισμάτων των Ηνωμένων Εθνών, στη βάση της Διζωνικής Δικοινοτικής Ομοσπονδίας».\nΕν συνεχεία ο Πρόεδρος αναφέρθηκε στα όσα ο Ερσίν Τατάρ έθεσε ενώπιον του, αναφέροντας δύο φορές ότι ο Τουρκοκύπριος ηγέτης έθεσε θέμα άλλης μορφής λύσης.\nΟ κύριος Τατάρ είπε ότι είναι πρόθυμος να συμμετέχει σε μια άτυπη πενταμερή αλλά να συζητηθούν και άλλες ιδέες. Εν συνεχεία ήγειρα το θέμα της Αμμοχώστου και από πλευράς του έθεσε το θέμα των υδρογονανθράκων. Αντιλαμβάνεστε δεν έχουμε μπει σε λεπτομέρειες. Βεβαίως επέμεινα ότι πρέπει να συζητήσουμε και να δούμε πως επανενώνεται ο τόπος. Ο ίδιος επέμεινε ότι ύστερα από τόσα χρόνια θα πρέπει να δούμε και άλλες μορφές λύσης».\n«Αυτό που έχει σημασία είναι να υπάρξει η απαραίτητη προετοιμασία ώστε να επιτραπεί στον Γενικό Γραμματέα να συγκαλέσει μια άτυπη πενταμερή για να δούμε που ακριβώς βρισκόμαστε» είπε.\nΕρωτηθείς εάν το θέμα των άλλων μορφών λύσης που έθεσε ο Τατάρ, σημαίνει ότι δε μπορεί να γίνει μία άτυπη πενταμερής επειδή εκφεύγει τον συμφωνημένων, ο Πρόεδρος είπε ότι δεν επιθυμεί μετά την πρώτη συνάντηση να κάνει δηλώσεις που ενδεχόμενα να μολύνουν μια φιλική ατμόσφαιρα.\nΕρωτηθείς κατά πόσον πρέπει να αναμένουμε το επόμενο διάστημα την κυρία Λουτ, ο Πρόεδρος είπε ότι αυτό είναι απόφαση του Γενικού Γραμματέα.


Του Μηνά Σαξάνη\nΜέλος Επαρχιακής Γραμματείας ΕΔΟΝ Λάρνακας\nΣε δύο εβδομάδες θα έχουμε δημοτικές εκλογές και καλούμαστε να αποφασίσουμε ποιους θα εκλέξουμε για να μας διοικούν για τα επόμενα πέντε χρόνια. Και πρέπει να σκεφτούμε σοβαρά το τι ακριβώς θέλουμε. Μια ακόμα πενταετία στο ίδιο έργο θεατές ή αλλαγή που θα φέρει την ανάπτυξη και την ευημερία στους δημότες της Αραδίππου. Με τη σωστή επιλογή, μπορεί να οδηγηθεί ο δήμος μας μπροστά και να λειτουργήσει σωστά σε όλους τους τομείς. Κυρίως μπορεί και επιβάλλεται να καταστεί ανθρώπινος για όλους ανεξαιρέτως τους δημότες του και όχι για μια ομάδα αυτών, όπως συμβαίνει τα τελευταία χρόνια.\nΓινόμαστε μάρτυρες το τελευταίο διάστημα σε ένα θέατρο του παραλόγου, θα μπορούσε να ισχυριστεί κανείς. Και, βέβαια, πόσο δίκαιο θα έχει, αφού παρατηρεί κανείς τόσα ημιτελή έργα να εγκαινιάζονται για προεκλογικούς σκοπούς. Και σαν να μην έφτανε αυτό, οι βαρύγδουπες εξαγγελίες (βλέπε δημοτικό γήπεδο) από πλευράς του υφιστάμενου δημάρχου, και της πλειοψηφούσας δημοτικής ομάδας του ΔΗΣΥ που τον στηρίζει, δίνουν και παίρνουν. Κι εγώ ο αδαής δημότης ερωτώ: Γιατί επί πέντε συναπτά έτη δεν προχωρήσατε στην υλοποίηση όσων τώρα εξαγγέλλετε; Μήπως προσπαθείτε να μας ξεγελάσετε για ακόμα μια φορά, όπως πράξατε προεκλογικά και πάλι το 2011;\nΣε έναν από τους μεγαλύτερους σε έκταση δήμους παγκύπρια επιβάλλεται να γίνουν έργα και να δημιουργηθούν οι υποδομές εκείνες που θα εξυπηρετούν τους δημότες και κυρίως την παραμελημένη νεολαία.\nΣτο δήμο μας λειτουργούν δεκάδες ατομικά και ομαδικά αθλήματα χωρίς να υπάρχουν οι ανάλογες εγκαταστάσεις με αποτέλεσμα οι ίδιοι οι αθλητές να οδεύουν σε άλλους δήμους για να μπορούν να κάνουν τις προπονήσεις τους. Εσείς ο ίδιος κ. Δήμαρχε εξήρατε τους εν λόγω αθλητές χθες βράδυ (σημ. 29/11/2016) σε τελετή βράβευσης των αθλητών του Δήμου. Δεν είναι προκλητικό από μέρους σας και συνάμα θρασύ να αναφέρεστε στις επιτυχίες τους ω σαν να σταθήκατε αρωγός σε αυτές, ενώ ταυτόχρονα επί δημαρχίας σας δεν προχωρήσατε σε κανένα αναπτυξιακό έργο προς όφελός τους;\nΗ ευρωπαϊκή ένωση μέσω διαφόρων προγραμμάτων δίνει την ευκαιρία σε Δήμους –και όχι μόνο- των κρατών-μελών της να αιτούνται και να παίρνουν διάφορα κονδύλια τα οποία θα χρησιμοποιούνται για ανάγκες αυτού του είδους, καθώς και για άλλα έργα που θα ωφελούνται οι πολίτες της. Πρέπει και επιβάλλεται επιτέλους να αξιοποιηθούν αυτά τα προγράμματα, που μέχρι στιγμής σαν δήμος δεν έχουμε αρκούντως αξιοποιήσει.\nΈργα προς όφελος την νεολαίας και της κοινωνίας\nΈργα που αφορούν που τη νεολαία -και όχι μόνο- μπορεί να είναι ακόμη και ένας πολυχώρος που θα προσφέρει υγιή και ταυτόχρονα δωρεάν απασχόληση, σύγχρονα εξοπλισμένος ή αθλητικές εγκαταστάσεις εύκολα προσβάσιμες για όλους τους δημότες ή ένταξη στο πρόγραμμα του Υπουργείου Παιδείας που αφορά τη λειτουργία «Ανοικτού Σχολείου» για τις ομάδες των δημοτών που αντιμετωπίζουν δυσκολίες.\nΗ τοπική κοινωνία πλέον πρέπει να αναλάβει και δράσεις για αντιμετώπιση ζητημάτων που εκτείνονται πέραν της ανάπτυξης και της ομαλής λειτουργίας των δήμων. Ζητήματα όπως η αντιμετώπιση κοινωνικών προβλημάτων (ανεργία, ναρκωτικά, παραβατικότητα κ.α.), η χάραξη πολιτικών διαχείρισης και προστασίας του περιβάλλοντος ή ακόμα και συμμετοχή των ίδιων των δημοτών σε διάφορα προγράμματα επιμόρφωσης.\nΌχι απλά «με γνώση και εμπειρία», αλλά με πράξεις…\nΟ κόσμος ζητά και απαιτεί αρκετά από το νέο δημοτικό συμβούλιο. Θέλει την αλλαγή και τον εκσυγχρονισμό σε όλα τα επίπεδα. Αυτή η αλλαγή θα έρθει με τον αυθορμητισμό και την ενέργεια των νέων ατόμων, αλλά και με την εμπειρία και τις γνώσεις των παλαιότερων, που έχουν την όρεξη και το ζήλο για δουλεία. Μόνο έτσι θα μπορέσει η Αραδίππου μας να πάει επιτέλους μπροστά. Και για να μην παρεξηγηθώ, δεν εννοώ σε καμιά περίπτωση την γνώση και την εμπειρία που ο ΔΗΣΥ σε προεκλογικό σύνθημα διαλαλεί, γιατί αυτή η γνώση και αυτή η εμπειρία είναι οι ίδιες που έφεραν τα εργοστάσια βαριάς βιομηχανίας έξω από τα σπίτια μας. Είναι αυτές που έστειλαν την υγεία των δημοτών μας, αλλά και το περιβάλλον σε δεύτερη μοίρα στην ίδια περίπτωση. Είναι αυτές που λειτούργησαν αναξιοκρατικά πολλές φορές και χωρίς να αφουγκράζονται τις ανάγκες όλων των δημοτών μας. Τόσα χρόνια ήταν αρκετά, δεν μας παίρνει άλλη στασιμότητα! Δεν μας παίρνουν άλλο τα λόγια, χωρίς κανένα απολύτως έργο ουσίας! Φτάνει πια το θεαθήναι!\nΣτις 18 του Δεκέμβρη φέρνουμε την αλλαγή. Παίρνουμε τον δήμο μας μπροστά εκεί που έπρεπε να είναι εδώ και καιρό. Στις εκλογές του Δεκέμβρη η νεολαία και οι δημότες της Αραδίππου στηρίζουμε το συνδυασμό του ΑΚΕΛ-Αριστερά-Νέες Δυνάμεις και τον ανεξάρτητο υποψήφιο δήμαρχο, Δημήτρη Ξιούρουππα.\nΓια να δυναμώσουμε την φωνή που προστάζει αλλαγή.\nΓιατί θέλουμε να ζωντανέψουμε ξανά τον Δήμο μας.\nΓια την Αραδίππου που αξίζει σε μας και τα παιδιά μας!


Σε ηλικία μόλις 60 ετών\nΣοκ σε όλο τον πλανήτη. Ο Θεός της μπάλας, ο θρυλικός Ντιέγκο Αρμάντο Μαραντόνα έφυγε από τη ζωή σε ηλικία 60 ετών, προδομένος από την καρδιά του.\nΣύμφωνα με όσα αναφέρει η Clarin της Αργεντινής, τις τελευταίες ώρες ο Ντιέγκο αντιμετώπισε πολύ σοβαρά καρδιοαναπνευστικά προβλήματα, με αποτέλεσμα να σπεύσουν ασθενοφόρα στο σπίτι του. Ωστόσο δεν κατάφεραν να τον σώσουν, αφού έφυγε από ανακοπή καρδιάς.\nΟ Μαραντόνα είχε υποβληθεί σε σοβαρή επέμβαση πριν από λίγες μέρες, όταν και αντιμετώπισε προβλήματα υγείας και ανάρρωνε στο σπίτι του στο Τίγκρε, όπως αναφέρουν τόσο η Clarin, όσο και η Ole.\nΗ υγεία του ήταν επιβαρυμένη το τελευταίο διάστημα από διάφορα προβλήματα που αντιμετώπιζε λόγω των καταχρήσεων και η καρδιά του δεν άντεξε. Παρά το γεγονός πως η εγχείρηση που έκανε στον εγκέφαλο πριν από μερικές εβδομάδες ήταν επιτυχημένη, με τον προσωπικό του γιατρό να δηλώνει αισιόδοξος, εντούτοις ο Ντιέγκο δεν τα κατάφερε και η είδηση του θανάτου του έχει σκορπίσει τη θλίψη σε ολόκληρο τον πλανήτη.


Δημήτρης Σεφεριάδης - Ψύχωση και ψυχαναλυτική ψυχοθεραπεία\nΨύχωση και ψυχαναλυτική ψυχοθεραπεία\n· Εφαρμόζουμε την τροποποιημένη Ψυχαναλυτική Ψυχοθεραπεία στην παιδοψυχιατρική, στις ψυχώσεις και στην οριακή διαταραχή.\n· Οι τροποποιήσεις αφορούν τα εξής: ενώ σεβόμαστε και διατηρούμε τις βασικές Ψυχαναλυτικές έννοιες (όπως ασυνείδητο, μεταβίβαση, παλινδρόμηση, μηχανισμοί άμυνας κ.λπ.), τροποποιούμε τη χρήση και την εφαρμογή τους.\n· Έτσι ,στην Ψυχαναλυτική Ψυχοθεραπεία των ψυχώσεων, χρησιμοποιούμε λιγότερο ερμηνείες, είμαστε λιγότερο ουδέτεροι και δίνουμε στον πάσχοντα θετικά μηνύματα λεκτικά και εξωλεκτικά. Με αυτά, εκείνος μπορεί να αισθανθεί τη βαθύτερη θετική στάση μας. Ταυτόχρονα όταν χρειάζεται οριοθέτηση αυτή γίνεται σταθερά και όριμα.\nΕΝΑΡΞΗ ΤΗΣ ΘΕΡΑΠΕΙΑΣ\n· Είμαστε από την πρώτη συνεδρία φυσικοί, διακριτικά θετικοί απέναντι στον πάσχοντα.\n· Δεν προσπαθούμε να τον σαγηνεύσουμε. «Δηλώνουμε» όμως, λεκτικά και εξελικτικά τη στάση μας, ότι θέλουμε να τον βοηθήσουμε και ότι θα προσπαθήσουμε.\n· Η προσπάθειά μας είναι να τον καταλάβουμε και να δημιουργήσουμε παράλληλα, μια συναισθηματική – θεραπευτική σχέση μαζί του.\n· Δεν κάνουμε πρόωρες ερμηνείες ή παρεμβάσεις. Κριτήριο έναρξης ερμηνευτικού έργου είναι η προηγούμενη εγκατάσταση της μεταβίβασης. Η μεταβίβαση χρησιμοποιείται ως όρος, όχι μόνο στις μακρόπνοες Ψυχαναλυτικές Ψυχοθεραπείες, αλλά σε κάθε ψυχολογική βοήθεια, φτάνει αυτή να δίνεται μέσα από ένα ψυχαναλυτικό πρίσμα.\n· Από την αρχή προσπαθούμε να καταλάβουμε αυτό που μας λέει ο άρρωστος και το βλέπουμε συνεχώς πίσω από ένα Ψυχαναλυτικό Πρίσμα. Ταυτιζόμαστε με τον πάσχοντα, ενώ διατηρούμε την αντικειμενικότητά μας.\n· Προσφερόμαστε για ωριμότερες ταυτίσεις που ο θεραπευόμενος πραγματοποιεί συνειδητά και ασυνείδητα. · Από την πρώτη στιγμή ελέγχουμε την αντιμεταβίβασή μας. Ιδιαίτερα όταν:\n1. Το υλικό ή τα γεγονότα θυμίζουν δικές μας εμπειρίες ή δικά μας προβλήματα.\n2. Όταν ο άρρωστος αναφέρεται αρνητικά ή πολύ θετικά για εμάς.\n· Μετά τις πρώτες επαφές και την επεξεργασία του υλικού και των συναισθημάτων μας, θα προχωρήσουμε προς τη διάγνωση και το θεραπευτικό σχήμα που θα επιλέξουμε.\n· Στη σύγχρονη Ψυχαναλυτική Ψυχοθεραπεία οι αντενδείξεις είναι πολύ περιορισμένες. Δεν θα αναλάβουμε άρρωστο σε μανιακή φάση ,η διαστροφικό.\nΒΑΣΙΚΕΣ ΕΝΝΟΙΕΣ ΠΟΥ ΙΣΧΥΟΥΝ ΣΕ ΟΛΗ ΤΗ ΔΙΑΡΚΕΙΑ ΤΗΣ ΘΕΡΑΠΕΙΑΣ\n· Σταθερά ο θεραπευτής είναι δοτικός, χωρίς εξάρσεις, διακριτικός στις εκδηλώσεις του: ούτε φιλικός, ούτε επικριτικός.\n· Στις ψυχώσεις, σε αντίθεση με τις τυπικές νευρώσεις ,δουλεύουμε περισσότερο με την ενίσχυση της απώθησης και λιγότερο επιδιώκουμε την ανάκληση του απωθημένου όπως στην κλασσική ψυχαναλυτική τεχνική η οποία, εφαρμοζόμενη π.χ. σε μεθοριακή κατάσταση η σε μία ψύχωση, συχνά οδηγεί το θεραπευόμενο σε ένα ψυχωσικό επεισόδιο ή να παλινδρομήσει αμετάκλητα.\n· Δουλεύουμε τα βιώματα, τα όνειρα, τους συνειρμούς, δηλαδή όλο το υλικό των συνεδριών, όπως και στην κλασσική Ψυχανάλυση. Οι ερμηνείες δεν έχουν τόσο μεγάλη σημασία. Βασιζόμαστε στις όλο και ωριμότερες ταυτίσεις που θα κάνει ο άρρωστος, με μας, καθώς και στην προοδευτική άνοδο της αυτοεκτίμησης.Οι αρνητικές ερμηνείες του τύπου: «Εκεί νομίζω ότι εκφράσατε, εμμέσως , μια επιθετικότητα προς τον πατέρα σας», δεν έχουν θέση. Οι θετικές ερμηνείες , αντίθετα, ανεβάζουν σταθερά την αυτοεκτίμηση. Δουλεύουμε συνέχεια με θετική αντιμεταβίβαση. Επίσης ποτέ δεν συζητάμε παραληρηματικές ιδέες του ασθενούς ούτε προσπαθούμε να του πούμε οτι αυτά που λέει η φαντάζεται δεν υπάρχουν. Αντίθετα επισημαίνουμε τα συναισθήματα που νοιώθει εξαιτείας του παραλληρήματος π.χ καταλαβαίνω οτι ταλαιπωρείστε πολύ.\n· Έχουμε μια ισοτιμία μαζί του σε ό,τι αφορά τους ρόλους μας. Δεν είμαστε ανώτεροι επειδή εμείς τον θεραπεύουμε. Και δεν θα αισθανθούμε ούτε μια στιγμή οίκτο.\n· Ελέγχουμε συστηματικά την αντιμεταβίβασή μας και συνεχώς λειτουργεί στη σχέση μας με το θεραπευόμενο, το Ψυχαναλυτικό μας Εγώ. Γι’ αυτό και η προσωπική μας Ψυχαναλυτική Ψυχοθεραπεία όπως και η Εποπτεία είναι απαραίτητα στοιχεία της λειτουργίας μας.\n· Φάρμακα δίνουμε παράλληλα με την Ψυχοθεραπεία, στις ψυχώσεις. Το φάρμακο έχει μια «μαγική» δύναμη, ενσωματώνεται και είναι επίσης ένα δώρο από μας, που προσφέρει στοματική ικανοποίηση και βοήθεια στον άρρωστο. Χωρίς τη συναισθηματική σχέση όμως, το φάρμακο εκλαμβάνεται ως δηλητήριο, κακό αντικείμενο, κάτι που προκαλεί αφανισμό.\n· Πρέπει να αισθανόμαστε ότι η νοητική και λεκτική επιθετικότητα του αρρώστου μας, δεν απευθύνεται ουσιαστικά σε μας, προσωπικά. Απευθύνεται σ’ ένα κακό, διωκτικό αντικείμενο, σ’ ένα αρχαϊκό μορφοείδωλο που είναι διαφορετικό από εμάς. Δεν μας αφορά. Είναι ένα σύμπτωμα όπως η αϋπνία ή η φοβία του αρρώστου μας. · Τέλος, διατηρούμε αυστηρά το ψυχαναλυτικό πλαίσιο ανεξάρτητα από τη μορφή της θεραπείας. Σταθερή ημέρα και ώρα. Πάντα ο ίδιος θεραπευτής, πάντα ο ίδιος χώρος.


coffee and the Bible: Frida Kahlo - η υψιπετής ομορφιά της αλήθειας\nΑναρτήθηκε από eva23 στις 12:32 π.μ.\nΥπέροχη ανάρτηση και μου θύμισες ότι ήθελα να το ψάξω κι εγώ αυτό το βιβλίο και θα το κάνω. Καλό φθινόπωρο Εύα μου! (κι εγώ έχω κάτι θέματα με τα δόντια κι είμαι ψυχολογικά χάλια...)\n19 Σεπτεμβρίου 2015 - 7:47 μ.μ.\nΣυγνώμη που άργησα πολύ να εμβαθύνω στις τελευταίες εικόνες... Δεν έχω τίποτα να πω, η γνωστή ανθρώπινη αμηχανία.. Σε φιλώ Εύα μου.\n19 Σεπτεμβρίου 2015 - 7:50 μ.μ.\nΕίμαι μεγάλη θαυμάστρια της Φρίντα. Απίστευτη Καλλιτέχνιδα και έντονη, ιδιαίτερη προσωπικότητα.\nΔεν το ήξερα το βιβλίο που διαβάζεις, στα υπ' όψιν.\nΕχω το ΚΑΛΟ του Andrea Kettemann των εκδόσεων Τascen.\nEύχομαι να έχεις συνελθει από τις δικές σου συμπληγάδες, και όλα να πάνε καλά.\nΕυχαριστώ και για το βίντεο θα το δω.\n19 Σεπτεμβρίου 2015 - 8:25 μ.μ.\nΓνωρίζω κάποια βασικά για την Φρίντα αλλά δεν έχω εμβαθύνει.\nΛυπάμαι πολυ για τα δυσάρεστα!!!! Υγεία να έχεις από εδώ και πέρα!!!\n21 Σεπτεμβρίου 2015 - 3:42 μ.μ.


«Οκτώ γυναίκες κατηγορούνται»\nΑρχική Γραφείο Τύπου Ειδήσεις "Προσκήνιο" Αρχείο Ειδήσεων «Οκτώ γυναίκες κατηγορούνται»\nΑπό Παρασκευή 23 Ιουνίου η θεατρική ομάδα του Μ.Ε.Ο. παρουσιάζει, για τρεις δωρεάν παραστάσεις, το έργο του Ρομπέρ Τομά.\nΤο έργο του Γάλλου συγγραφέα, ηθοποιού και σκηνοθέτη Ρομπέρ Τομά, «8 Γυναίκες Κατηγορούνται» έχει σημειώσει παγκόσμια θεατρική επιτυχία λόγω της ποιοτικής του γραφής και της δυναμικότητας του θέματός του.\nΓραμμένο στα τέλη της δεκαετίας του 1950 και ξαναδουλεμένο μερικά χρόνια αργότερα, το πρώτο αυτό θεατρικό του Ρομπέρ Τομά, θυμίζει κινηματογράφο, είναι μια πικρή κωμωδία με στοιχεία θρίλερ, αστυνομικού, αλλά και μιούζικαλ.\nΣε μια μεγάλη εξοχική κατοικία, κάπου στα μέσα της δεκαετίας του '50, μια οικογένεια και το υπηρετικό της προσωπικό κάνουν προετοιμασίες για τη γιορτή των Χριστουγέννων. Ξαφνικά ο οικοδεσπότης ανακαλύπτεται νεκρός στην κρεββατοκάμαρά του με ένα μαχαίρι στην πλάτη. Εξαιτίας της κακοκαιρίας (αλλά και πιθανού σαμποτάζ) οι ένοικοι του σπιτιού μοιάζουν αποκλεισμένοι, χωρίς τα μέσα να επικοινωνήσουν με τον έξω κόσμο προτού ο καιρός επιτρέψει να πάει κάποιος στην κοντινότερη πόλη. Για να περάσει η ώρα, το μόνο που μπορούν να κάνουν είναι να αναζητήσουν τον ένοχο ανάμεσά τους, μιας και η απομόνωση του σπιτιού καθιστά μάλλον αδύνατο το ενδεχόμενο να ήρθε κάποιος ξένος και να έκανε το στυγερό έγκλημα.\nΠοιος είναι όμως ο δολοφόνος, ανάμεσα στα μέλη του σπιτιού, που ανήκουν όλα στο γυναικείο φύλο;\nΤο έργο παρουσιάζεται από την θεατρική ομάδα «Θέασις» σε σκηνοθεσία Χρήστου Γαλάνη και παίζουν οι :\nΑλεξάνδρα Καραβιώτη, Γεωργία Παλυβού-Κιάππα, Γαβριέλα Δρούγα, Μήτση Παλαιολόγου, Καρίνα Παναγιωτίδη, Μαριλένα Μουρίκη, Γιάννης Κυβερνήτης και Νανά Φουκαράκη.\nΠου : στην Αίθουσα Πολλαπλών Χρήσεων του Αθλητικού Κέντρου Νέου Ψυχικού.\nΠηγή ενημέρωσης : Μορφωτικός Εξωραϊστικός Όμιλος Νέου Ψυχικού, 25ης Μαρτίου 19, Νέο Ψυχικό, τηλ.: 210 6714 603